Singer Myo Gyi Covid-19 Positive Ti Mi Ruang Ah A Nupi Nih Fianter Nak A Hun Tuah – Chin 11 News\nSinger Myo Gyi Covid-19 Positive Ti Mi Ruang Ah A Nupi Nih Fianter Nak A Hun Tuah\nApril 12, 2020, chunhnu suimilam 2 ah khan Yangon Einsen myohne ah Covid-19 positive minung 7 an hmuh chap rih hna tiah ngandam nak lei lutlai hna nih thawngthanh nak an rak tuah. Cu thawngthanh nak an tuah mi chung ah cun Yangon Einsen ah a um mi kum 44 hlasak thiam (singer) minthang pakhat zong ai tel ve tiah Facebook chung ah thawngpang a hunt hang manh ngai I cu cu Myo Gyi a si ko tiah thawngpang hmanlo a rak chuak hi a si.\nCu thawngpang cu chikhat te ah Kawlram chung a hun cul dih manh caah mipi vialte thinphang le ngaihchia in an hun um manh hna I mi tampi nih an ngaihchiat nak le an lungretheih nak kong zong Myo Gyi page ah an rak phozar manh cio hna. Hi kong he pehtlaih in Myo Gyi nupi a si mi Lone Lone Lwin nih a hmuh le cangka in biafiang a hun chim cawlh ve hi a si.\n“Case 37 I Covid-19 positive hi Ko Myo Gyi a si lo e…..Ko Myo Gyi caah thinphang le lungrethei in nan um piak mi cung ah kan I lawmtuk hringhran…Pathian nih thluachuah in pe dih ko hna seh” tiah Ko Myo Gyi nupi Lone Lone Lwin nih cun a Facebook ah a rak tial hi asi.\nKo Myo Gyi nupi Lone Lone Lwin nih hi ca a hun tial ah hin suimilam pakhat hmanh a tlin hlan ah mipi pawl cu lunglawmh nak in an hun khah than caah minung 400 dengmang nih an hun share manh hi a si. Ko Myo Gyi hi Covid-19 positive a si hrimhrim lo tiah thawngpang a fiang mi cu a si ko hih.


Upatmi CBCUSA Khrihfabu le Pastor Hna – The Cherry Par\nUpatmi CBCUSA Khrihfabu le Pastor Hna\nCBCUSA Youth Department nih Bawi Khrih min in nan kut kan in tlaih hna. Pathian vel le daihnak cu nan dihlak cungah a thar in tlung ko seh, tiah thla za kan in campiak hna. Bawipa thawngin November 24-27, 2021 ah Worship Camp cu tlamtling tein Chin Evangelical Baptist Church, Indianapolis, IN ah kan tuah khawh, tiah thawng kan in thanh hna.\nTutan Worship Camp hi Avoi 3-nak kan tuah a si. CBCUSA Youth rian ttuannak ah biapi ngai in kan chiahmi a si. Mino 300 renglo CBCUSA khrihfabu bu 37 in an ra kho hna. Ni thum chung ringawn tum a phunphun an cawng. Cu hna cu, Acoustic guitar, electric guitar, bass, drum, keyboard, solfa, vocal, sound engineer, le video live stream thlahning ti bantuk hna an si.\nKan miphun chungin Pathian nih ringawn lei pahrang a pekmi le bochanmi kan unau kan sawm hna. Cu hna cu Esther Van Hnem Sung, Van Biak Tling, Sailo Thang, Philip Thang, David Hnanga, James Thang, Siang H. Thang, Morris Sang, Phun Peng, Pastor Hniar Hlun, Pastor Tha Bik Lian, le Sang Peng Ceu hna an si. CBCUSA Mino tthanchonak caah an caan, an thinlung le an ruahnak tampi an pekmi cungah kan i lawm tuk. Bawipa nih a sunparnak caah hmang chin ko hna seh.\nChun ah ringawn cawnnak an i lim hnu in, tlawmpal an i din. Cu hnu ah Worship Service kan ngei. Mino nih ringawn an tum dih. Praise and Worship an kan hruai. Thla kan cam. Thawngttha kan i hrawm. Kan pastors te nih thawngttha an kan chimh. Cu hna cu Pastor Van Tha Kam Thang (CEBC), Pastor Aaron Uk (CBMC), Pastor Moses Lian Peng (LCBC), Pastor David Lian (ZBC), Pastor Dawt Cung (LCC), Rev. Zathawngcin Siakhel (BBC), Saya Jay Cung (CCC), le Saya Barry Van (RCBC) hna an si.\nCun, 2021 Worship Camp a kan donpiaktu CEBC-INDY cungah kan i lawm tuk. An biakinn zong a ttha. Mino tampi luhchuahnak le cawlcanghnak ah a rem. A kan fimtawl ngaingai. Zalong tein chun he zan he mino 300 renglo kan i hawikom kho hna. An mino zong an fel. An i biatak.\nHawi he rian ttuan an thiam. Mileng komh/chawnh an thiam. Zingka ah breakfast thaw tein an kan pek. Thaithawh phunphun an kan pek. Zanriah thaw taktak in an kan pek hnu ah, zaan ah an rawlttam sual la, tiah hotel ah ei cawk lo in rawl an kan chiahpiak rih. CEBC-INDY cung ah kan i lawm tuk. Bawipa nih a min sunparnak ca’h le kan miphun/ram caah in hmang chin ko hna seh.\nWorship Camp nih aa tinhmi cu (1) CBCUSA local khrihfabu in Pathian biaptu taktak (true worshipers) mino tampi ser hi a si; (2) ringawn lei pahrang ngeimi (talented youth) tampi in ser zong a si; (3) cun local khrihfabu ah Praise & Worship tthanchoter zong hi a si. Avoi 3-nak tiang kan tuahmi chungah theipar ttha tampi kan hmuh. Local khrihfabu ah hman awktlak mino tampi an chuak.\nWorship Camp an rak kainak in Pathian dawtnak an thei. Bible sianginn kai i Pathian rian ttuan aa timmi mino zong an um. Cucaah Bawipa nih thlua a chuah ko ti kan hmuh i, hmailei zongah pehzulh kan i tim. Kum vui (November 2022) zong ah kan tuah rih lai. Don a duhmi khrihfabu kan um ahcun Youth OC upa sin ah thawngthanh khawh a si. Upatnak le lawmhnak tampi he, CBCUSA Youth Department.\n← Thantlang Khuachungah Kangh uh nak a tong mi hna chungkhar Inn khat ah Kyats Sing 1 (100000) in i hnemh nak\nKum 3 Te Lawng Kan Umnak Manh Mi Kan Inn te Cu a Ciam dih ve cang. →


Myanmar Ral a Fah Biknak Paletwa Peng ah Vote Thlaknak an Timhtuah | THE CHIN EXPRESS\nMyanmar Ral a Fah Biknak Paletwa Peng ah Vote Thlaknak an Timhtuah\nPaletwa pengah vote thlaknak an timhtuah cang\nNain, thimnak tuah/lo cu rampumpi cozah biakhiahnak an hngak\nThimnak tuah lo ahcun Chinmi kan sung ngai lai\nChin state ah MP ṭhutden 39 um\nPaletwa peng lawngah MP ṭhutden 5 um\nChin state ah vote thla kho minung 340,000 kan um\nChin state — A ra laimi thimnak caah, Paletwa peng zongah vote thlaknak kan timhtuah cang, tiah Chin State Thimnak Zung nih a thanh. Paletwa peng cu AA le Cozah Ralkap an i kahnak hmun asi.\n“Paletwa pengah Hlutdaw 3 dihlak caah vote thlaknak kan timhtuah cang,” tiah State Thimnak Zung Secretary U Lin Kyaw nih a chim. Hlutdaw 3 a timi cu Amyotha (Hlutdaw Sang), Pyithu (Hlutdaw Niam) le Chin State Hlutdaw a chim duhmi si.\n“Vote thlaknak hmun (me kuang) le vote thlaknak caah a herhmi zong kan timh dih cang. Paletwa ah thimnak tuah ding asi ahcun a herhmi paoh timh cia dih si cang,” ati.\nPaletwa pengah MP ṭhutden 5 um;\nHlutdaw Sang (Amyotha Hlutdaw) 2\nChin State Hlutdaw MP ṭhutden 2 le\nHlutdaw Niam (Pyithu Hlutdaw) ṭhutden 1. 2015 Thimnak ahcun NLD nih a dihlak in a ngah dih.\nAA cu 2009 ahkhan KIA bawmhnak in Kachin state i Laiza khua ah dirhmi asi. 2014 ah kan ram Rakhine state ah kan kir lai tiin thawng a rak thanh.\nA hmai kum ah kir cu aa thawh i a ralkap pawl cu Paletwa khua an rak lut. Mah ruangah Cozah Ralkap he an i kap.\nAA Chin state an luhka ahcun cozah ralkap he an i kah a tam tuk lo, nain November 2018 in an karlak ral a fak chin lengmang. Tu kum February thla ah fak taktak in an i kap, i Paletwa peng khuami 6,000 leng nih nunnak kawl in an inn an zaamtak.\nKaladan Tiva pawng le Bangladesh ramri zongah an i kap pah lengmang i Chinmi 3,000 leng Paletwa khuapi ah an i dor lio si.\nU Lin Kyaw nih, “Paletwa pengah thimnak tuah/lo cu Rampumpi Thimnak Zung (UEC) nih cozah le Runvennak Vuanci Zung sinah ruahnak a hal nain an let rih lo. Paletwa peng thil sining cu ni fatin aa thleng peng ko, nain thimnak tuah ding ti asi ahcun a herhmi vialte kan timh dih cang,” tiah a chim.\n2015 Thimnak ahkhan Chin state ah vote thlaknak hmun 159 a um, nain a ra laimi November Thimnak caah 12 an chap i 171 a um lai.\nCNLD chairman Pu No Than Kap nih, “Paletwa pengah thimnak tuah ka duh ko. Tuah khawh lo ahcun mipi an sung lai. Mah ruang cun, mipi nih vote an thlak khawhnak hnga Ralkap le AA nih raltuk ngol hna seh ti ka duh,” tiah a chim.\nPaletwa peng nithlaklei ah fak tukin an i kap. Kahin MP ṭhutden 3 a um — Amyotha, Pyithu le State Hlutdaw MP pakhat cio.\nPaletwa peng ahhin ralkap an tamtuk rih, cozah ralkap nih Kalandan Tiva tilawng lam an phih. Matupi lei kalnak mawṭaw lam zong an phih.\nPaletwa khuami Ko David nih, “Thimnak tuah hna seh ti ka duh. An tuah lo ahcun Hlutdaw ah kan peng aiawh biachimtu ding an um lai lo. Thimnak tuah lo cun, kan awaan a tlau lai i vote thlaknak nawl kan ngeihmi zong a tlau lai. Mah ruang cun, kan pengah thimnak an tuah khawh ve nakhnga kap 2 nih raltuk ngol hna seh ti ka duh,” tiah a chim.\nChin state ahhin peng 9 a um i MP ṭhutden 39 a um;\nHlutdaw Niam (Pyithu Hlutdaw) MP ṭhutden 9\nHlutdaw Sang (Amyotha) 12 le\nChin State Hlutdaw ṭhutden 18 an um.\nChin state pumpi ah vote thla kho minung 340,000 an um. Nain, Paletwa peng ah zeizat dah an um ti balte hngalh asi rih lo, 2015 Thimnak ahcun 60,000 fai an rak um. — Irrawaddy English


Pi Tar Nu Cu A Tupa Nih Mahtihin A Tuahto i, Zaangfak Taktak A Si Ee+Video – LAI THEIHTLEI\nPi Tar Nu Cu A Tupa Nih Mahtihin A Tuahto i, Zaangfak Taktak A Si Ee+Video\nNews si lem lo nain, van zoh ahhin zaangfak taktak a si, van zoh cio hmanh u. Hibantuk Pitar tuaitam ning hi zoh ahhin zaangfak taktak a sibantuk in umharphen zong a si men lai tiah kan rak langhter. Mipi hmuhnak online chungah a hunglar taktak mi a si. Kumkhua upa Pitar a sicang bantuk in a ruah awk ah a thei ti lo i, mei taktak ah a ruah caah a hmih chih len. Van zoh ulaw Hngakchia lente celhnak in mei ten an ceuh chih mi cu mei taktak ah a ruah i, rethei taktak in a hmih chih, van zoh ahhin zaangfak taktak a si.\n" သား ႀကီး " က ေတာ့ေနာက္ ၿပီ.. ။ စူးရွ ပလက္ေဖာင္း\nPosted by စူးရှ ပလက္ေဖာင္း on Tuesday, September 15, 2020\nRelchap Zuam Mi Caah: Kan Kawlram chung Covid-19 a karh ning hi a poi taktak cang. 2020 September 16 zinglei suimilaam 8:00am zongah Covid-19 Zawtnak a ngei thar mi minung 134 bak an i chap than. Kan Kawlram chung September 16 zinglei suimilaam 8:00am tiangah Covid-19 Zawtnak a ngei mi an dih lak ah minung 3,636 an si cang.\nKan Kawlram chung September 16 zinglei suimilaam 8:00am tiang ah damnak a hmu i, Siizung in tinter mi an dih lak ah minung 832 an si cang. Siizung in tinter mi hna cu Facility Quarantine ni 14 umter an si hnu ah Home Quarantine ni 7 chung umter an si lai.\nKan Kawlram chung September 16 zinglei suimilaam 8:00am tiangah Covid-19 Zawtnak in a nunnak liam mi, minung 39 bak an si cang.\nKan Kawlram chung Covid-19 a karh tuk cang ning hi tihnung taktak a si, Pathian sin ah thlazacam rih ko hna usihlaw, hi zawtnak in kan himkhawhnak dingah tuah a herh mi le zulh a herh tuahtuan zong i zuam cio hna usih.\nBe the first to comment on "Pi Tar Nu Cu A Tupa Nih Mahtihin A Tuahto i, Zaangfak Taktak A Si Ee+Video"\nYangon Taihkhan Chung Thilcang Tihnung Bak! Rak i Ralrin Cio U+VIDEO


Trump- Nuu sinah purhdah nak a tong than ! Biden-nih hmai a hruai rih – Thechinlungnews\nTrump- Nuu sinah purhdah nak a tong than ! Biden-nih hmai a hruai rih\nPosted By: hrangliankap September 20, 2020\nSeptember. 19, 2020 (MRS) : US Presidential election a nai cuahmah I, Donald Trump le amah do\nLettu Joe Biden (Democrat) hnanih cak beisei in an campaign.Mipi ruahning laknak (Polls) ah Jo Biden nih Donald Trump nakin hmai ahruai rih.\nMah liao ahhin The Guardian thawngzamhtu nih cun,Amy Dorris (48) anbiakchawnhnak langhter in,cu nu, Dorris nih Donald Trump-nih nu, pa thilah dawhcah loin (sick,violated) in a ka purhdah ati.\nHi thil hi Donald Trump-a Sihnii hna nih ngaihmawhin The Guardian thawngthanhtu ipuh minchiatnak thil asi tiin, Court-ah kan phakpi lai tiah an chim.\nDonald Trump hi kum 2016 riin, US President aa cuh hramthawkin, Nuu 25 hrawng nih, ‘’Nuu, pa thilah ‘’ an ‘’ka cu-kha’’ tiin puh minchiatter an timh I,sihmanhsehlaw, Donald Trump- nih White House a luh khawhnak dingah aho hmanh nih an dang kho rih lo.\nAmy Dorris nih, Sept. 5, 1997-ah a tlangvalpa, Donald Trump hawi tha, Jason Binn nih Trump Tower, New York-ah kal piin Trump- a private Box-ah Tennis match an zoh I,mah liaoah a contact lens ruang I aharnak cu siam thain bathroom-ah a lut I, a chuah ahcun inn ka hramah Trump cu\nRianrang ngaiin a ra I,inn ka hram in a rak ka hngak tiin a chim. ‘’A lei a chuah I, ka ir-ah a ka liak\n(tongue down my throat) I,a cak tung le ka taang le ka tawtawk a ka cuulmuai I, a kut cu hlonh thialpiak ka timh I, ka thial kho lo a ti (it was inhis grip and I couldn’t get out of it). Cu ti aka ti cu\nHawng ka bang ka ti zongah a duh lo’’ ati. New York I an um chungah Trump nih (attack) a zulhpeh\nTi lo tiah a chim I, kan firm a kan lakpiak lo ati.\nNew York Times ahcun, Trump-a Sihnni Jenna Ellis nih, ‘’Lih le hrawkhrawl tom tawhlawt lawngte Trump-sualnak an kawl le an purhdah nak lawngte Donald Trump hi zeitluk in dah sual\nKan phawt khawh lai I, A min zeitluk in dah kan chiatter lai ti hi an I zuam bikmi a si. Hi kongah hin cun kanmah zong kan um sawh sawh hrim hrim lai lo tiah a Sihnni Jenna Ellis nih a ti ve.\nBe the first to comment on "Trump- Nuu sinah purhdah nak a tong than ! Biden-nih hmai a hruai rih"


Salai Lungthli Tum Nih CNLD Nih A Phomh Hnaning Cu A Faak Meisei – Chin World News Evening\nJune 30, 2020 June 30, 2020 Salai Van Hmuhning\nNa ruat bal ve maw dik? CNLD chairman pathum nih anmah tein chairman sinak an i lak lio ah ‘zoh ai dawh lo, party member or EC nih chairman pakhat lawng thim awk a si, Chin miphun aiawh ding pei kan si cu’ timi ruahnak an ngei hnga lo maw?\nChairman lawng si lo, secretary pathum zong chairman pathum nih anmah duhmi minung an thim rih hna, an zumh bikmi an tapeh cio an thim hna. Phundang chim ahcun, mibu pakhat nih anmah duh ning tein ‘Chin’ timi min ai telmi party CNLD an ser. Mipi lei in zeibantuk hnatlakpinak mandate hmanh a um lo, mandate lak zong an rak i tim lo, caan a um lo zong a si lo.\nPeng 9 kan um i peng khat ah EC 10 cio a si ko hnga.Pengkip EC cu khuate kip party hotu hna nih thim awk a si ko. Peng kip EC nih party lutlai chairman le secretary thim awk a si. Mah pawl hi CNLD nih pakhat hmanh an tuahmi a um lo.\nParty an ser lio ah CNLD cu ‘kanmah ta’ an ti, nain atu thimnak election caan belte ah cun ‘Chin miphun party’ an ti than. An i thleng leklek. An tlin ah cun cozah lutlai rian i phawt tikah ‘kanmah party a si, kanmah nawl’ an ti than te hnga.\nCucaah, mibu pakhat nih anmah duh ning in an ser i Chin mipi hnatlakpinak mandate zong a ngei lomi CNLD hi Chin miphun party tiah auh awk a tlak rih lo tiah kei nih cun ka hmuh, anmah party lutlai zong nih ‘Chin miphun party’ tiah an auh ngam awk a si lo ka ti. Na ruat bal ve maw dik? Salai Lungthli Tum


Democrat pawl zum lo ning bantuk in Trump nih bia a chim caah Democrat pawl nih mak an ti ngai – Thechinlungnews\nDemocrat pawl zum lo ning bantuk in Trump nih bia a chim caah Democrat pawl nih mak an ti ngai\nPosted By: admin January 8, 2021\nThe squad members Alexandria Ocasio-Cortez, member of the House representing New York cu ceilak in a vun zai ve cang. A thinhun a celh ve bak lo si lai.\nJoe Biden cu President a si lai tiah fehternak an tuah hnuah, official tein President Trump nih video ah a chim mi cu, “Election le thil dang pehtlaih in thil tampi kan tawn.\nAtu cu damnak le i theithiamnak he Congress nih Election results an certify cang. Administration thar January 20 ah thawk a si cang lai,\nAtu cu Transition of power, thatein a kal caan lai. Ka campaign pawl nih heh tiah election results kan cohlan lonak ah rian kan tuan. Ka duh bik mi cu election hi zumtlak le thatein kalpi si seh ti hi a si\nAmerican Democracy hi ven ding in heh tiah rian ka tuan peng lai, Capitol Hill cungah mah bantuk in thil tuah kha Democracy upat lonak a si, Phunglam a buar mi hna kha cu nangmah nih duh thimnak a si ” tiin a chim\nRupert Murdoch-owned Wall Street Journal nih Demo pawl nih impeachment an chim mi cu a vun dirpi ve i, “Mr Trump nih second impeachment a duh loh a cun thatein a rian kaltak cang seh\nCu cu buainak daihternak tha bik cu a si, Mike pence sin ah nawlngeinak pek si seh. Mr Trump, Richard Nixon bantuk a cungah thil thalo a tlung sual a duh lo a cun President a sinak hi chia cang seh tiin a chim ve. Source=Western Journal\nBe the first to comment on "Democrat pawl zum lo ning bantuk in Trump nih bia a chim caah Democrat pawl nih mak an ti ngai"


Zaangfak Tuk An Si E : Kayin Ralzaam pawl Thailand Ram Caw-inn ah an i Dor Hna (+Hmanthlak Pawl) – Buanchukcho\nKayin ram, Myawaddy peng chung kahdohnak ruang ah Thailand ram lei ah a zaammi Kayin ralzam 400 hrawng cu Caw-inn ah Thai ramri congtu ralkap pawl nih an dorter hna. Myawaddy peng, Phalu khuate ah Kayin hriamtlai DKBA le SAC ralhrang karlak kahdohnak a chuak i Phalu khuami pawl Thailand ram lei ah an zaam hna. The Chin Journal\n⚠Khah! Na fapa na thlau sualmi a rennak in rak hlam pehtlaih nak a um chih


Dr. Aung Myint Thang nih “Holhtheihlo” asi khawh lonak fiang ngaiin a langhter than – Vaurawng\nDr. Aung Myint Thang nih “Holhtheihlo” asi khawh lonak fiang ngaiin a langhter than\nPosted By: vaurawng.com March 10, 2020\nMiphun vialte holh in ka hei holh kho ko hnga i vanmi holh zong khin kan hei holh kho ko hnga (1 Kor. 13: 1)\n1. Vanimi nihhin holh an ngeih ve. Cucaah Paul zongnih vanmi holh zong khin ka hei holh kho ko hna tiah a ti nak asi. “Miphun holh vialte khin ka hei holh kho ko hna i vanmi holh zong khin ka hei holh kha ko hnga” ati caah vawlei cung i miphun holh vialte lakah vanmi holh hi ai tel loh tinak asi. Vawlei ah kan hman lomi vancung ah vanmi hna nih an hmanmi holh khi phun dang te a um tinak asi.\n2. Paul hi vanmi holh in a holh bal lo. Paul nihcun nanmah nakin tam deuh holh dang in ka holh cang (I lehpalhmi Lai baibal ahcun holhtheihlo) a ti ko nain (1 Kor. 14: 18) “vanmi holh zong hin ka holh kho ko hnga” a ti tikah Paul nihhin vanmi holh hin a holh bal bak lo ti cu a fiang.\n3. Cucaah Paul nih hawi dang nakin holh dang (I leh palhmi Lai Baibala hcun holhtheihlo) hin kha lio zumtu hna nakkhan a rak holh deuh ko nain Thiang Thlarau bomhnak thawngin a rak holh khawhmi holh vialte lakah khan vanmi holh ai tel lo tinak asi. Zeicatiah “vanmi holh hmanh khin la hei holh kho ko hnga” ti cu a holh bal lo tinak asi.\n4. Cun “vanmi holh hmanh khin ka hei holh ko hnga” timi biafang nihhin vanmi holh hin holh khawh asi ko tinak asi lo. Bianabia ah Jesuh nih, “Vawlei pumpi hi minung pakhat nih a ngeih dih ko hnga, asinain a thlarau a sungh ahcun zeidah a tthahenm (Matt. 16: 26)” tiah a ti i vawleicung pumpi hi pakhat nih a ngeih khawh taktak ko lai tinak asi lo. “Hei si sehlaw” tinak sawhsawh, ngeih khawh lo ding khi va ngei hmanh sehlaw tinak khi a si. “Miphun vialte holh zong ka he holh dih ko hnga” timi zong hi India ram lawng ah holh phun hi 700 renglo a um i vawlei cung holh phun hi thiam dih, holh dih khawh asi lo. “Hei si hmanh selaw” tinak sawhsawh khi a si.\n5. Holhtheihlo hi vanmi holh cu va si sehlaw vanmi sinah pei Pathian nan thangtthat i nan hman ding asi hnga cu. vanmi holh a thiam lomi, vawlei minung, sin i vanmi holh nan hman lenmi hi nan hruh bia asi lo maw? Pathian nihcun minung holh cu a thiam dih ko cuteh, zeidah vanmi holh theng i Pathian va tthangtthat cu a herh khun. Nan holhtheihlo hi vanmi holh cu va si hmanh sehlaw, vanmi holh in “Bawipa! Kai lawm” ti khi vanmi holh cun zeitindah nan chim? Cu hmanh na chim khawh lo ah “zei dang bia thil vilate khi zeitindah vanmi sinah cun vanmi holh cun na chim ne hnga?”\n6. Cun Thiang Thlarau nih zumtu hna a peekmi laksawng lakah vanmi holh ai tel tim i Baibal ah a um lo. Vanmi zong nih atu i nan holhmi holhtheihlo hi kanmah holh pei asi cu an in ti bal hna maw? Vanmi zong nan hmu bal hna lo. Vanmi holh zong nan thei bal lo. Vanmi zong nih nan holhtheihlo hi kanmah holh asi an in ti hna lo buin nan lih in nan holhmi hi vanmi holh nan ti asi ahcun mitlau bak nan si ko lai.\n7. Vami cu vancung ah an um caah vanmi holh cu vancung khua hmanmi holh asi lai. Vawlei cungah cunvawlei cung holh hi hman asi ve. Vawlei i na um chung ahcun (vancungmi hna he nan um tti hlan ahcun) vawlei cung minung holh in holh khawhnak kha Pathian nih an peek lai i vancung na phanh tik tu ah vacung khua holh in holh khawhnak cu Pathian nih a peek ve te lai. Vawlei cung i na nun lio ah vawlei pumpi nih a hmanmi English hmanh in thawngttha na chim khawh rih lo lio ah vancung khua holh kha na lih in cawng len hlah. Kan ram ai rawk dih cang lai hih.\nBe the first to comment on "Dr. Aung Myint Thang nih “Holhtheihlo” asi khawh lonak fiang ngaiin a langhter than"


Nu Hna Nih Dawt An Duh Bik Lio Caan – Chin World News\nNu Hna Nih Dawt An Duh Bik Lio Caan\nNa Nupi Nau Angaih Chawngah Biahalnak Thatein Rak Tuah\nNu nih nau ngaihdih chawngte ah va le he dawtnak sex tuah hi a tha maw tha lo timi thanhnak an tuahmi a si. Nu le va karlak ah dawtnak sex hi cu tuah deuhdeuh le i dawt deuhdeuh a si tawn. Nain, nu nih fa a ngeih ka ahcun a caan a zoh thiam ngaingai ahau.\nNupa sinak caan hman lai ah, pa nih a nupi kha a hal hmasat awk asi.Ka nupi a si ko ti ruang hna ah, duh caan poah ah hmanpi ahcun a nau inn caah thil ttihnung asi kho. Cheukhat cu fa ngeih hnu zarkhat, zarhnih hnu hna cun, thlathum, kum cheu hnu hna ah an hman tawn hna. A nupi zawn ruat deuhmi ti usih law kan palh lai lo.\nAsinain minung timi cu kan i khat dih lo caah, kan duh le duh lo caan zong a khat lo. Cu ruangah na nupi nih a duh caan te kha theihthiam piak khawh i zuam. Tuante zongah a duh kho i, tlaipi zong ah a duh kho. Nupa sinak konghe pehtlaihin siseh, mithiam sang hna nih cun nau ngeih hnu in a thlathum hnu i hman ah attha bik tiah an ti.\nAsinain cu hlan i, na nupi nih an hauh/ a duh ahcun a poinak a um lo.Pa nih hman/tuah a duh i a sum khawh lo ahcun nu nih a theihthiam ve a ngai. Cun nu nih an tuah hrimhrim dingmi cu na fahnak maw, nau ngeih ruangah maw a fahning na tuar ning kha na pasal ttha tein na chimh lai.\nNa theih hrimhrim dingmi cu na pasal nih a duhtuk i, a sum khawh lo ahcun nan tuah hlanah ti tampi in na din lai. Cun rianttuan loin dinh caan na ngei peng lai. Na baat lo ahcun ti tampi in ding peng, cuticun nupa sinak hman duhnak lungthin zong tuan deuh ah na ngei kho lai.


October 30-November 5, 2017 JW Nunning le Rianṭuan Pumhnak Program\nKhrihfa Nunning le Rianṭuannak—Tuahchunhnak Cauk | 2017 October\nREL KA DUH Abua Holh Abui Acholi Holh Africa Holh Aja Albania Holh Altai Holh Alur Amharic Holh Arab Holh Armenia Holh Armenia Holh (Nitlaklei) Assam Holh Ateso Holh Aukan Aymara Holh Azerbaijan Holh Azerbaijan Holh (Cyrillic Cafang Hmanmi) Bambara Holh Bangladesh Holh Baoule Holh Bashkir Holh Basque Holh Bassa Holh (Cameroon) Batak (Karo) Batak (Simalungun) Batak (Toba) Belize Kriol Biak Bicol Holh Bislama Holh Boulou Holh Brazil Kut Holh Bulgaria Holh Cambodia Holh Catalan Holh Cebuano Holh Changana (Mozambique) Chavacano Chichewa Holh Chin (Hakha) Chinese Cantonese (Simplified) Chitonga (Zimbabwe) Chitonga Holh Chitumbuka Holh Chiyao Holh Chokwe Holh Chol Holh Chuabo Holh Chuvash Holh Cibemba Holh Cinamwanga Holh Cinyanja Holh Citonga Holh Croatia Holh Czech Holh Dangme Holh Dayak Ngaju Denmark Holh Digor Holh Douala Holh Dutch Holh Edo Holh Efik Holh Esan Estonia Holh Ewe Holh Faeroese Holh Fiji Holh Finland Holh Finland Kut Holh Fon Holh France Holh Ga Holh Galician Garifuna Holh Georgia Holh Germany Holh Germany Kut Holh Gokana Holh Greenland Holh Grik Holh Guarani Holh Gujarati Holh Gun Holh Haiti Creole Holh Hausa Holh Hebru Holh Herero Holh Hiligaynon Holh Hindi Holh Hmong (White) Hungary Holh Iban Holh Ibanag Ibinda Holh Iceland Holh Igbo Holh Iloko Holh Indonesia Holh Isoko Holh Italy Holh Japan Holh Javanese Jula Holh Kabiye Holh Kabuverdianu Kachin Holh Kankani Holh (Roman Cafang Hmanmi) Kannada Holh Karen (S'gaw) Kazakh Holh Kekchi Holh Khana Holh Kikamba Holh Kikaonde Holh Kikongo Holh Kikuyu Holh Kiluba Holh Kimbundu Holh Kinyarwanda Holh Kipende Holh Kirghiz Holh Kiribati Holh Kirundi Holh Kisi Holh Kisonge Holh Kongo Holh Korea Holh Krio Kurdish Kurmanji (Caucasus) Kurdish Kurmanji Holh Kurdish Kurmanji Holh (Cyrillic Cafang Hmanmi) Kwangali Holh Kwanyama Holh Kyangonde Laos Holh Latvia Holh Lenje Lhukonzo Holh Lifu Holh Lingala Holh Lithuania Holh Lomwe Holh Low German Holh Luganda Holh Lunda Holh Luo Holh Luvale Holh Macua Holh Madagascar Holh Maharashtra Holh Malayalam Holh Malaysia Holh Malta Holh Mam Holh Mambwe-Lungu Holh Mapudungun Holh Masidonia Holh Mauritius Creole Holh Maya Holh Mazatec Holh (Huautla) Mbunda Mende Mingrelian Mirang Holh Mixe Holh Mixtec Holh (Guerrero) Mizo Holh Mongolia Holh Moore Holh Motu Holh Myanmar Nahuatl Holh (Central) Nahuatl Holh (Chaklei Puebla) Nahuatl Holh (Guerrero) Nahuatl Holh (Huasteca) Navajo Holh Ndau Holh Ndebele Holh Ndebele Holh (Zimbabwe) Ndonga Holh Nepal Holh Ngabere Holh Ngangela Nias Holh Nigerian Pidgin Niuean Holh Norway Holh Nsenga (Zambia) Nyaneka Holh Nyungwe Nzema Holh Odia Holh Okpe Oromo Holh Ossetian Holh Otetela Holh Otomi Holh Pangasinan Holh Papiamento Holh (Curaçao) Persia Holh Pidgin (Cameroon) Poland Holh Ponapean Holh Portugal Creole Holh Portugal Holh Portugal Holh (Portugal) Punjabi Holh Quechua Holh (Ancash) Quechua Holh (Ayacucho) Quechua Holh (Bolivia) Quechua Holh (Cuzco) Quiche Holh Quichua (Chimborazo) Quichua (Imbabura) Rarotongan Holh Roma Holh (Masidonia) Romania Holh Romany (Macedonia) Cyrillic Romany (Serbia) Romany (Southern Greece) Runyankore Holh Russia Holh Rutoro Holh Samoa Holh Sangir Sango Holh Saramaccan Holh Sena Holh Sepedi Holh Serbia Holh Serbia Holh (Roman Cafang Hmanmi) Sesotho (Lesotho) Sesotho (South Africa) Seychelles Creole Holh Shona Holh Sidama Holh Silozi Holh Sinhala Holh Slovakia Holh Slovenia Holh Solomon Islands Pidgin Holh Spain Holh Sranantongo Holh Sunda Swahili Holh Swahili Holh (Congo) Swati Holh Sweden Holh Tagalog Holh Tahiti Holh Tajiki Holh Tamil Holh Tandroy Tankarana Holh Tarahumara Holh Tarascan Holh Tatar Holh Telugu Holh Tetun Dili Thai Holh Tigrinya Holh Tiv Holh Tlapanec Holh Tojolabal Holh Tok Pisin Holh Tonga Holh Totonac Holh Tshiluba Holh Tshwa Holh Tsonga Holh Tswana Holh Tuluk Holh (Canton) Tuluk Holh (Chanthar Hmanning) Tuluk Holh (Hlan Hmanning) Turkey Holh Turkmen Holh Tuvalu Holh Twi Holh Tzeltal Holh Tzotzil Holh Uigur Holh (Cyrillic Cafang Hmanmi) Ukraine Holh Umbundu Holh Urdu Holh Urhobo Holh Uruund Holh Uzbek Holh Valencian Venda Holh Vezo Holh Vietnam Holh Wales Holh Wallisian Holh Waray-Waray Holh Wayuunaiki Holh Wolaita Holh Xhosa Holh Yoruba Holh Zande Holh Zapotec Holh (Isthmus) Zapotec Holh (Lachiguiri) Zulu Holh\nHla 47 le Thlacamnak\n‘Nan Fapa Hna le Nan Fanu Hna nih Ka Bia An Chim Lai’: (Min. 10)\n[Joel Biahmaiṭhi video kha piah.]\nJoe. 2:28, 29—Chiti thuhmi Khrihfa hna cu Jehovah biachimtu an si (w02-HK 8/1 9 ¶4-5; jd-E 167 ¶4)\nJoe. 2:30-32, NW—A lian a ngan i ṭih a nungmi ni ah Jehovah min a aumi lawng khamh an si lai (w07-BU 10/1 13 ¶2)\nJoe. 2:12, 13—Mah Baibal caang nih a hmaanmi i ngaihchihnak kong he aa tlaiin zeidah a chim? (w07-BU 10/1 13 ¶5)\nJoe. 3:14—“Biaceihnak Nelrawn” timi cu zeidah a si? (w07-BU 10/1 13 ¶3)\nBaibal Relnak: (Min. 4 asiloah mahnak tlawm) Joe. 2:28–3:8\nVoikhatnak Len Lioah: (Min. 2 asiloah mahnak tlawm) JW.ORG pehtlaihnak card\nLennolh: (Min. 4 asiloah mahnak tlawm) JW.ORG pehtlaihnak card—Card na pekmi sinah lennolh tuah. Jw.org i video pakhat kha hmuhsak law donghter.\nBaibal Cawnpiaknak: (Min. 6 asiloah mahnak tlawm) lv-BU 196-197 ¶3-5\nHneksaknak Inkhawh Awkah Jehovah Nih A Kan Bawmh: (Min. 9) Jehovah Cu Ka Caah A Fekmi Ralhau A Si timi video kha piah. Hitin hal hna: Henschel chungkhar nih zei hneksaknak dah an ton? Nulepa zumhfehnak cu fale cungah zeitindah huham a ngeih? Henschel bantukin Jehovah nih zeitindah aan bawmh khawh?\nJehovah Hawikom Si—Pathian Min Jehovah: (Min. 6) Jehovah Hawikom Si—Pathian Min Jehovah timi video kha piah. Ngakchia kha pulpit cungah sawm hna law hitin hal hna: Jehovah min sullam cu zeidah a si? Jehovah nih zeidah a ser hna? Jehovah nih zeitindah aan bawmh khawh?\nKhrihfabu Baibal Cawnnak: (Min. 30) kr-HK ṭhen 2 ¶35-40, cahmai 25, 26-27, 28-29 i rinli kulh\n2017, October 30–November 5 caah Khrihfa Nunning le Rianṭuannak Program\nBAIBAL AH THUHMI RO HNA Daniel Chimchungmi Messiah Chuahnak Kong\nKHRIHFA NUNNING IN NUNNAK Teima tein Baibal A Hlathlaitu Si\nBAIBAL THUHMI RO HNA Jehovah Chimchungmi Hmailei Siangpahrang Hna Kong\nBAIBAL AH THUHMI RO HNA Jehovah nih A Fekmi Dawtnak kha A Duh—Nangtah?\nBAIBAL AH THUHMI RO HNA Jehovah Kha A Ṭha Bikmi Pe\nKHRIHFA NUNNING IN NUNNAK Jehovah Thangṭhat Awkah Nung\nBAIBAL AH THUHMI RO HNA ‘Nan Fapa Hna le Nan Fanu Hna nih Ka Bia An Chim Lai’\nText Digital cauk download option KHRIHFA NUNNING LE RIANṬUANNAK—TUAHCHUNHNAK CAUK 2017 October\nKHRIHFA NUNNING LE RIANṬUANNAK—TUAHCHUNHNAK CAUK 2017 October


Dawai pengkomh, Mata peng Kyaukme Tuang khua - News and Media\nDawai pengkomh, Mata peng Kyaukme Tuang khua\nDawai pengkomh, Mata peng Kyaukme Tuang khua, May 10 zaanlei ah SAC ralkap le Mizapi ralkap kar kahdohnak a chuak i khuami pakhat a nunnak liam pin ah Phungki pakhat hliam a tuar tiah Eastern Defense Force nih cathanh a chuah. May 10 zaanlei Sml 3:00 hrawngah Dawai pengkomh, Mata peng Kyaukme Tuang khua pawng ah SAC ralkap pawl cu KNDO ralkap nih kan kah hna i SAC ralkap pakhat a thi i 2 hliam kan tuar , hriamnam cheukhat an lak piak khawh hna tiah Eastern Defense Force EDF nihcun an thanh.\nKahdohnak ah SAC ralkap nih Hriamngan, hriamhme hna in minute 20 hrawng kahthlorh in an kah caah Kyaukme khua phungki sianginn campus chung ah hriamngan a tla i phungki pakhat hliam a tuar. Khuami pakhat a nunnak a liam tiah khuami hna le mi bawm chan tu phu hna sin in theih a si. SAC ralkap security an laknak hmun cu KNDO Special Battalion le ttangtti hna nih kan kah hna i SAC ralkap meithal zuun 1 le kuan bawm 4, kuan 219 hna kan lak khawh tiah Eastern Defense Force EDF sin in theih a si. Credit – TCP\nKalay Khuachung Kahdohnak Ah SAC Ralkap 7 An Thi\n𝐌𝐚𝐭𝐮𝐩𝐢 𝐀𝐡 𝐏𝐚 𝐏𝐚𝐤𝐡𝐚𝐭 𝐀 𝐋𝐮 𝐈 𝐇𝐥𝐢𝐚𝐦𝐡𝐦𝐚 𝐇𝐞 𝐀 𝐈𝐧𝐧𝐜𝐡𝐮𝐧𝐠 𝐈𝐡𝐧𝐚𝐤 𝐀𝐡 𝐀 𝐑𝐮𝐚𝐤 𝐇𝐦𝐮𝐡 𝐀 𝐒𝐢


Min Aung Hlaing ASEAN summit kai lo ding an biachah mi SAC phu Ramdanglei Minister nih – The Cherry Par\nOctober 16, 2021 Cherry News\nMin Aung Hlaing ASEAN summit kai lo ding an biachah mi SAC phu Ramdanglei Minister nih a dohkalh\nASEAN chungtel Ramdanglei Ministers hna nih tutan ASEAN Summit meeting ah Min Aung Hlaing i tel hlah seh, tiah an biachah mi SAC phu Ramdanglei Minister Wunna Aung Lwin nih a dohkalh, tiah theih a si.\n“Min Aung Hlaing tel lo ding nan biachah mi cu fakpi in ka dohkalh. Hi nan biachah mi hi ASEAN ca thatlonak lawng a chuahpi lai, tiah Wunna Aung Lwin nih nizaan ah tuah mi ASEAN upa lakhruak meeting ah a ti hna,” tiah SAC phu TV (MRTV or MWD) nih a chim, tiah BB C nih a tial. Aralai mi ASEAN summit meeting cu October 26 in 28 tiang an tuah lai, tiah theih a si.\nKalaymyo um SAC ralkap chungkhar minung 50 hrawng vanlawng in an laak than hna. Nihin October 16 zaanlei 4:40 hrawng ah Kalaymyo um SAC ralkap chungkhar minung 50 hrawng vanlawng in an hung laak than hna, tiah theih a si.\n“Zaanlei ah khan SAC ralkap vanlawng a tum than. Thilri a phurh mi a thumhtak i a kirlei ah ralkap chungkhar minung 50 hrawng a phurh than hna,” tiah Zalen nih a langhter. Aluancia October 10, zaanlei 6:30 le October 11 zinglei zong ah SAC ralkap chungkhar an rak laak bal cang hna, tiah kan theih.\nFalam-Hakha kar Lam Rawhnak ah SAC Ralhrang an Taap, Falam JCB an Auh. Falam peng, Thlanrawn-Taal karlak lam an hrawhnak hmun ah SAC ralhrang pawl an taap i Falam lei ah lamremhtu JCB an auh, tiah thawng kan theih. SAC ralhrang pawl Hakha lei ah an lanh khawh lo nakhnga Thlanrawn le Taal karlak ah lam an hrawh i cuka hmun ah cun SAC ralhrang pawl cu nihin ah an phan.\nKhuami pakhat nih, “SAC ralhrang pawl nih minung thazaang lawng in an remh len nain an remh kho lo. Falam ah JCB pakhat hramhram in auh,” tiah a chim. Falam ah JCB an auhmi hi lam a rawhnak tiang a phak le phak lo theih a si rih lo. Nihin zinglei sml. 10:00 hrawng ah SAC ralhrang motor pakhat le ralkap 30 leng Falam lei ah an kir i Lungpi khua pawng ah CNA/CDF nih an rak kah hna caah an taap ve.\nOctober 14 in aa thawkmi Falam-Hakha kar CDF/CNA le SAC ralhrang i kahnak ah ralhrang a thimi le hliam a pumi tampi an um pin ah SAC ralhrang motor an hrawh khawhmi zong an um len, tiah theih a si nain mithi/hliampu milu zat fiang in theih a har rih.\nNCA Kum 6 Tlin Camtuak ah CNF le KNU an Kai Lo. U Thein Sein cozah chan (2015) ah minsen an rak thutmi rampi kahdaih hnathlaknak kum 6 tlin camtuak cu nihin ah Naypyidaw ah a tawinak in tuah a si nain CNF le KNU an kai lo, tiah theih a si.\nKNU nih nihin ah cathanh an chuah ve i, “SAC nih uknak a lak ruang ah Myanmar rammi dihlak namneh le hrem an tuar. Myanmar rampi a tlu dingmi dirhmun ah a phan cang. Federal Democracy rampi sernak kong he pehtlai in SAC nih phungning in ca a chuah a herh i, Myanmar ramkhel chumtual in a chuah zong a herh,” tiah an langhter. Nihin NCA kum 6 tlin camtuak ah RCSS, NMSP, ABSDF, KNLA-PC, DKBA, LDU, ALP le PNLO hna hi an kai hna. Credit: The Chin Journal\n← Ralhrang pawl Taal Khua ah an Phan Cang\nPu Sui Bik Thang Te Family Nih Hakha Le Thantlang CDF Caah Kyat Ting 200 An Hlut! Lawmhpi Cio Hna Usih! →


NAMBAR 21 HCL - Kanaan miphun Arad ram siangpahrang, - Bible Search\nNAMBAR 20 NAMBAR 22\nKanaan Mi Nih Israel An Tuk\n1Kanaan miphun Arad ram siangpahrang, Negeb i a ummi nih Israel mi hna cu Atharim lam in an ra ti kha a theih tikah, Israel cu a doh i tlawmpal cu sal ah a tlaih hna. 2Cun Israel mi nih Bawipa sinah biakamnak an ser i, “Hi mi hna cu kan kut chungah na kan pek ahcun, an khua kha kan hrawh cikcek hna lai,” tiah an ti. 3Cun Bawipa nih Israel mi hna aw cu a ngaih i Kanaan mi hna cu an kut ah a pek hna; anmah le an khua hna cu an hrawh cikcek hna; cucaah cuka hmun cu Hormah tiah ti a si.\n4Hor Tlang in, Edom ram kha hrial awkah Rili Sen lam kha an tlaih i lam ah mi hna cu an ing a puang. 5Cun mi hna nih cun Pathian le Moses kha an zaihnawh hna i, “Zeicaahdah ramlak i thih awkah hin Izipt ram in nan kan chuahpi? Zeitintiah rawl a um lo, ti a um lo i, hi rawl òhalo hi cu kan fih,” tiah an ti. 6Khi tikah Bawipa nih meirul kha mi lakah cun a thlah hna i mi kha an cuk hna caah Israel mi tampi an thi. 7Cun annih nih Moses sinah an ra i, “Bawipa le nangmah kha kan in mawhchiat hna caah kan sual cang; kannih sinin rul kha a lak hna nakhnga, Bawipa sinah thlacam tuah,” tiah an ti. Cucaah Moses nih annih caah thla a cam. 8Cun Bawipa nih Moses cu, “Meirul pakhat in ser law, tung cungah tar tuah; rul cukmi paoh nih an zoh tikah an nung lai,” tiah a ti. 9Cucaah Moses nih dar rul pakhat a ser i tung cungah a tar; cun, rul nih pakhatkhat a cuk hna tikah, dar rul cu an zoh ahcun an nung.\nIsrael Mi Nih Moab Ram An Hel\n10Cun Israel mi hna cu an i thawh i Oboth ah an riak. 11Cun Oboth in an i thawh i Moab ral, nichuahlei i a ummi ramlak chung i Iyeabarim ah an riak. 12Cuka cun an tho òhan i Zered Nelrawn ah an riak. 13Cuka cun an tho i Arnon tiva khattelei ral ah an riak; mah hmun cu Amor mi hna ramri in aa thawkmi ramlak chungah a si, zeitintiah Arnon tiva cu Moab ramri a si, Moab le Amor mi hna karlak ah. 14Cucaah Bawipa Raldohnak Cauk chungah hi bangin an ti.\n“Sufah i Waheb le\nArnon nel hna le\n15Ar khua umnak tiang a phan i\nMoab ramri tiang a òum mi\nNel hna tlangpang cu,”\n16Cun cuka cun Beer tiang an kal; mah cucu Bawipa nih Moses sinah, “Mi kha hmunkhat ah pum hna law, ti ka pek hna lai,” tiah a timi tikhor kha a si. 17Cu tikah Israel nih mah hla hi an sa:\n“Maw tikhor, ti hung chuak tuah!\nHla in hloi tuah u!\n18Bawi nih an cawhmi tikhor,\nMi hna lak i milian nih\nAn bawifung le an òhiangòhunh in\nAn cawhmi tikhor cu.”\nCun ramlak cun Mattanah tiang\nan kal i,\n19Mattanah in Nahaliel tiang, cun Nahaliel in Bamoth tiang, 20cun Bamoth in Moab ram chung i a ummi nelrawn tiang an kal; cu nelrawn cu thetse rawn a vun zohtu Pisgah tlangpar pawngah a um.\nIsrael Mi Nih Sihon An Tei\n21Cun Israel nih Amor mi siangpahrang Sihon sinah lamkaltu an thlah hna i, 22“Na ram kan tanter tuah; lo ah siseh, mitsur dum ah siseh kan pial pah lai lo; tikhor ti zong kan ding lai lo; na ram chungin kan chuah hlantiang Siangpahrang Lampi kan zul ko lai,” tiah an ti. 23Sihmanhsehlaw Sihon nih Israel cu a ram tanter kha a awnh duh hna lo. A mi vialte kha a pumh hna i ramlak ah Israel doh awkah cun a kal i Jahaz a phan i Israel kha a tuk. 24Cun Israel nih vainam in an sam hna i a ram kha Arnon in Jabbok tiang, Ammon mi hna ramri tiang, an lak; zeitintiah Jazer cu Ammon mi hna ramri ah a si. 25Cun Israel nih mah hi khua vialte hna kha an lak i Amor mi khua vialte ah Israel cu an um, Heshbon le a khuate vialte hna ah cun an um. 26Zeitintiah Heshbon cu Amor mi siangpahrang Sihon khua kha a si; Sihon nih cun Moab siangpahrang hmasa deuh kha a rak doh i Arnon tiangin a ram kha a kut chungin a rak lak. 27Cucaah pupa hla a rak satu hna nih,\n“Heshbon ah ra tuah u, remh tuah u,\nSihon khua cu fehter si seh.\n28Zeitintiah Heshbon in mei a chuak i\nSihon khua in meizik a chuak.\nMoab siangpahrang Ar kha\nArnon hmunsang bawi hna zong.\n29Maw Moab, ngaihchiat awk\nna va si dah!\nMaw Khemosh biami hna, nannih cu nan lo cang ai!\nA fapa hna cu ralzam ah a ser hna i,\nA fanu hna cu Amor mi siangpahrang\nSihon sinah cun sal ah a ser hna.\n30Cucaah an tefa hna cu Heshbon in\nDibon tiang an rawk i\nMedeba tiang mei a kangh hlantiang\nkannih nih kan òhio,” tiah an ti.\nIsrael Mi Nih Og An Tei\n31Cu bantukin Israel nih Amor mi hna ram ah cun an um. 32Cun Moses nih Jazer cu va ngiat awkah a thlah hna i a khuate kha an lak hna i khika ah a ummi Amor mi hna kha an pawnchuah hna. 33Cun an i mer i Bashan lei lam kha an zulh. Bashan siangpahrang Og nih Edrei ah anmah doh awkah amah le a mi vialte he an hung chuak. 34Sihmanhsehlaw Bawipa nih Moses cu a chawnh i, “Amah kha òih hlah, zeitintiah amah cu a mi vialte le a ram he na kut chungah kan pek cang; Heshbon ah a ummi Amor mi hna siangpahrang Sihon cungah na tuah bantuk khan, amah cungah na tuah lai,” tiah a ti. 35Cucaah a fapa hna le a mi vialte hna he, amah caah a taangmi pakhat hmanh um lo tiangin, amah cu an thah i a ram cu an rawlh.


Lai Bible Student Minung 14 Aizawl Ah Thongthlak An Si. – Chuncha News\nLai Bible Student Minung 14 Aizawl ah Thongthlak an si. Lai Bible Student minung 14, Mizoram Cozah ah permission lak loin, Bangalore in Vanlawng in Aizawl ah an lut i, thong ah an thlak hna. Minung 2 Covid-19 Positive an ngei.\nMizoram Cozah ah luhnak permission lak hmasa loin an mah Mizoram mi zong luhnak nawl an ngei loh. Mizoram Covid- Zawtnak Minung( 361) tiang an kai cang. Credit: Peter Ngun Za Cung\nTedim sii-inn ah COVID-19 zawtnak in chiah mi Case No.318 voi hnih tiang zawtnak an chek nak ah pehtlai in Negative a piah ca ah nihin sii-inn in an chuahter cang. Photo/ IPRD Tedim.


1003 Nih Duhlonak Langhternak Min An Thut: Pu. Ral Hmung Certual Ah Shopping Mall Le Hotel Sak Ding Timhtuahmi Ah Mipi An Lung A Tling Lo - THE CHINLAND POST\n1003 Nih Duhlonak Langhternak Min An Thut: Pu. Ral Hmung Certual Ah Shopping Mall Le Hotel Sak Ding Timhtuahmi Ah Mipi An Lung A Tling Lo\nby Salai Van Cung Lian| The Chinland Post | 2020 January 30| Hakha khuami mino pawl tampi le khuanu khuapa tampi nih Pu. Ral Hmung Certual thengte ah shopping mall le hotel sak ding an lung a tling lo. A luan cia caan tlawmpal ah Hakha mino tonnak kan ngei tikah kan dihlak ngawt in sipin timhtuahnak cungah kan lung a tling lo, timi fiang tein theih a si. Hakha mino cheukhat tawrelnak in tuahmi duhlonak langhternak min thutnak zongah minung 1003 nih min an thut.\nHakha khuathar ah a ummi Pu. Ral Hmung Certual ah Shopping Mall kan sak ahcun zeibantuk thathnemnak dah a chuahpi lai, timi cungah ruahnak tampi a chuak. Hi timhtuahnak kong he pehtlai in The Chinland Post in Salai Elishma nih Hakha Khuathar Khuabawi Pu. Ram Lian biaruahnak a ngeih. Pu. Ram Lian nih “Khuathar mipi nih kan hnatlak cang mi kha, a dangdang a hngalh setsai lo mi nih Khuathar hi rak ngei hna sehlaw an mah ko khi ram thanchonak ah a fimbik le a sang bik zong khi va si hnasehlaw kan kherhhlai tluk an kherh hlai lo….zapi nih hnatlakpi mi a si” tiah a chim. “Pu. Ral Hmun Certual hi Khuathar ta a si lo, fimcawnnak lei zung ta a si,” timi zong a chim chap. Nain naite ah Hakha khuathar mino pawl nih Pu. Ral Hmung Certual ah shopping mall sak ding kong ah an lung a tling lonak an langhter ve.\nCu pin ah Pu Ram Lian nih hi shopping mall le hotel saknak nih zeibantuk thathnemnak dah a chuah pi lai, timi kong biaruahnak ah fiang tein chim relnak zong a ngei ve lo.\nCu pin ah Pu. Ram Lian nih “kan kherhhlai tluk an kherh hlai lo,” tiah a chim nain zeibantuk kong dah an kherhhlai timi a chim lo pinah hika Pu. Ral Hmung Certual ah shopping mall sak ahcun “Social Impact,” “Economic Impact,” le “Evironmental Impact” kong an kherhhlai le kherhhlai lo a langhter fawn lo. Hi kong hna hi an kherhhlai lai, tiah ka zumh fawn lo. Kherhhlainak an tuah ko i a cunglei langhtermi thil pathum pawl an kherhhlai chih tung lo ahcun cubantuk kherhhlainak cu kherhhlainak, tiah auh phu hmanh a si lem lo.\nPu. Ram Lian a chimmi tha tein zohfel ahcun a dik lomi thawngpang tete a chimmi a um pin ah a chimmi lila ah amah le mah aa pialkalhmi tete zong a um. Zeiruangah dah hi Pu. Ral Hmung Certual hi Hakha Khuathar ta a si lo ahcun Pu. Ram Lian nihhin Khuathar mipi nih kan hnatlak cangmi a si, tiah a chim hnga? Zeiruangah dah Hakha Khuathar nih an hnatlakpi ko ahcun Hakha Khuathar mino pawl nih duhlonak cu an langhter kun hnga? Zapi nih hnatlakpi mi a si, tiah a chim rih. Zeitikah zapi hnatlaknak cu an lak hnga? Zapi hnatlaknak an lak bal lo, tiah ka theih.\nPu. Ram Lian chimmi ah a hmaan lomi pakhat a um rih mi cu Hakha Khuanu Khuapa nih Aung San Suu Kyi a rak tlung lio ah Pu. Ral Hmung Certual ah Shopping Mall sak ding kan hal i a tha tuk, tiah Suu Kyi nih a leh hna, a timi hi a si. An hal lio ah keimah pumpak zong ka um ve. Pu. Ral Hmung Certual timi thengte ah shopping mall kan sak lai, timi khuanu khuapa nih an langhter lomi a si. Cupin ah, hi kong ah Suu Kyi nih a tha le tha lo kong a chimnak in a leh bak hna lo.\nPu. Ral Hmung Certual ah shopping mall kan sak lai, tiah timhtuahnak an ngei hnu tlawmpal ah hotel zong sak chih a si lai, timi Pu. Ngun Vung sin in theih a si. Pu. Ngun Vung zong nih Certual cu tlanglei deuh ah kan sak chih thiamthiam lai, tiah a rak chim ve. Nain, Pu. Ram Lian bantukin Pu. Ngun Vung zong nih hibantuk in shopping mall le hotel saknak nih mipi caah zeibantuk thathnemnak dah a chuahpi lai, timi fiang tein chimrelnak a ngei ve lo.\nRal Hmung Certual Thengte Ah Shopping Mall Le Hotel Saknak Nih Zeibantuk Thathnemnak Dah A Chuapi Lai?\nNain keimah pumpak in mi tampi he biaruahnak ka ngei tikah shopping mall le hotel sak ahcun zeibantuk thathnemnak dah mipi caah a um lai, timi minung cheukhat an ruahnak ka khawmhmi a um. Cheukhat cu a tanglei ah ka langhter i keimah pumpak in cuanhnak (analysis) zong ka langhter chih.\nPakhatnak ah, shopping mall le hotel saknak thawngin mino caah rian tam deuh a um lai, timi hi a si. Cucu al awk a tha lo. Rian tam deuh a um ko lai. Nain a fiangmi cu hibantuk Chawdawr Ngan (Shopping Mall) nihhin Hakha ah zuamcawhtu a ngei lai lo. Amah Chawdaw Ngan pakhat ah tangka tam deuh a lut lai. Hakah um dawr fa tete pawl cu kum tlawmpal hnu ah an income a tum thluahmah ve lai. Cucaah, hibantuk shopping mall le hotel nih rian a sermi a um lai nain Hakha dawr fa tete a ngeimi nih an sunghmi tangka hi a let tampi in a tam deuh kho. Cutin a si ahcun shopping mall nih miaknak nakin sunghnak a chuahpi deuh lai, kan ti khawh.\nPahnihnak, chawdawr ngan (shopping mall) chung ahcun pei Hakha dawr ngei pawl tampi an ithial ve lai cu, tihi tampi nih an chim ve kho men. Hitin a si ko hmanh ah shopping mall a ummi hi dawr fa tete pawl caah cun zuamcawhtu ngan tuk a si thiamthiam lai, tihi al-awk tha tuk ah ka ruat lem lo. Keimah pumpak hmuhning ahcun shopping mall pawl a ummi nakin a um lomi ka duh deuh, aruang cu thanchonnak lei tlukruan deuh in a um kho deuh lai.\nPathumnak, chawdawr ngan (shopping mall) sak ahcun sipin ah ngunkhuai (tax) a tomtom in a lut lai i sipin nih rian tam deuh a tuan kho lai, tihi hmuhning hi a si. Cucu a hmaan tuk. Sipin nih fak deuh in rian a tuan khawhnak nakhnga caah tangka tam deuh a herh. Nain ngunkhua cu ziah dawr fa tete tampi sin zongin an kholh ve ko lo? Tuzan cu technology chan a si, ngunkhuai kholh hna hi duh ahcun fawi tein tuah khawh a si.\nPalinak cu, shopping mall saknak nih khuapi puitling a sinak a langhter, tihi a si. Hihi hngakchia bia bantuk a lo. Shopping mall nakin thingkung tampi cinnak in kan khua hi thawhter uhsihlaw a tha deuh hnga lo maw. Pu. Ral Hmung Certual ah shopping mall le hotel an sak pin ah tlanglei ah certual an sak chap rih ahcun Pu. Ral Hmung Certual thlang hrawng thingkung pawl cu sam dih a hau ding dirhmun a si.\nPanganak ah, hi kong Pu. Ral Hmung Certual ah shopping mall lawng siloin hotel an sak chap lai, timi zeibantuk a miak dah a chuahpi rih hnga? Hotel Zone tha tein Hakha ah Chin Cozah nih a thim cang ko. A thim cang ko bu ah zeiruangah hika thengte ah hotel sakter an timh rih hna, timi hi ruahphu le kherhhlai phu zong a si.\nA taktak ahcun shopping mall nih Hakha khuami caah a miaknak in sunghnak tam deuh a chuahpi deuh lai. Capitalism nih chawva lei tlukruannak a chuahter lem lo, timi hi a thangcho cangmi ram dihlak dengmang i sining le dirhmun nih a langhter.\nPu. Ral Hmung Certual Ah Shopping Mall Le Hotel Sak Ding Kong Ah Hmuhning Dangdang\nA tanglei hmuhning pawl hi Hakha mino cheukhat nih tuahmi duhlonak langhternak minthut campaign tuah lio ah langhtermi minung pawl an si.\nChawdawr Nganmi (Shopping Mall) cu a um ciami Pu. Ral Hmung Certual thengte ah siloin hmun dangdang ah sak khawh a si, Hakha khualeng deuh Sipin area chungah Shopping Mall caah hmun an zoh deuh awk asi.\nHika hmun ah shopping mall le hotel sak a si ahcun hika hmun ah a ummi thingkung pawl zong sah dih an hau lai. Ni Tha Bor nih “Thli a kan thianh piakmi thingkung kan hau dih pinah construction ruangah thli a thur dih lai, mah thli a dawp te ding hi kanmah kan si thiam,” tiah a ruah caah hi Pu. Ral Hmung Certual ah shopping mall le hotel ding timhtuahnak cungah a lungtling lonak a langhter ve.\nHi kong he pehtlai in Dr. Biak Cung Lian nih“Lentecelh hi ngandamnak pakhat a si, cucaah mino caah certual tampi kan ngei rih a herh, kan ngei mi a tlawm tuk rih. A um cia remh le chap siloin hibantuk in Sipin nih timhtuahnak an ngeih mi cungah ka lung a tling lo tuk,” tiah a chim.\nPu. Ral Hmung Certual cu Hakha khua lai ah a ummi, zapi hrawmmi certual pakhat a si lawng siloin zapi caah chuah-luh a fawinak hmun pakhat a si i sianghngakchia le mino caah lentecelhnak hmun dawh le hmun rem a si. Cucaah Salai Van Cung Lian nih “hibantuk in kan certual ah shopping mall an sak hnik mi nih hin kan pale nih zeitluk dah sianghngakchia le mino hna caah saduhthahnak an ngeih asiloah an ngeih lo, timi a langhter,” tiah a hmuhning a langhter.\nChin Ramkulh Sipin Director hlun Pu Thla Hre nih “Sipin riantuan ning ahcun a um ciami, a lawngmi, minung tlonlennak ah a tthami cerhmun/pangpar dum tibantuk hrawh kha a phung a si loh…keimah pumpak hmuhning ah cun Ral Hmung certual remh i Shopping Mall sak ding ahcun ka lungtling lo,” tiah The Chin Journal nih interview an tuah lio ah a chim.\nSalai Sang Hnin Lian zong nih “nai hrawng ah Thawngpang a lengmi cu Hakha Khuathar Pu Ral Hmung Certual ah Shopping Mall (Chawdawr Nganmi) an sak lai ti a si. Hi thawngpang hun theih cu lung a nuam lo ngai,” tiah The Chinland Post ah tarmi a capar ah a hmuhning a langhter ve.\nTags: Hakha Sipin, Salai Van Cung Lian, Shopping Mall le Ralhmung Certual\nPrevious Chin Miphun Ni Hmanpi Ding In Sawm Mi Mizoram Chief Minister Pu Zoramthanga A Ra Kho Lai Lo\nNext Chin Miphun Australia Rammi Sinak Kong Cozah Ka Ton lai: Senator Smith


PU RUNGKAW NIH A POST MI HI ZUBUI THINGPAR KAITER KA LAWHTER: ZASANG CINZAH – The Chinlung Post\nZasang Cinzah:Pu Rungkaw nih a von Postmi, CNLD nih Cozah an ser khawhnak lam 3 an ttialmi hi zabui thingpar kaiter ka lawhter. A ruang cu Tlangparmi Chin, Shan, Kachin etc tbk vialte fawnh Parties cio nih 167 in 200 karlak kan hmuh ahcun Cozah kan ser khawh a ti. A chimmi hi practical a kal kho maw, kan zoh hnik lai. Central Cozah ahhin Amyotha he, Pyithu he seats 664 a um.\nMah chung ahhin tlangparmi lakah 207 a um. Mah 207 chung ahhin tlangpar parties hna nih a ningpi in an la viar kho lai maw? An la kho lai lo. A ningpi in la viar hna hmanh sehlaw, 207 lawng a si. Cozah ser khawhnak ding ahcun Seats 332 hmuh a hau i, 207 an hmuh zong ah seats 125 a bau rih. Mah a baumi seats hi Ralkap ah maw an lak lai? USDP ah maw? NLD ahdah, an chim lo. Cucaah, mah campaign hi cu practical a ciah lo tiah ka hmuh.\nPahnihnak a chimmi hi NLD nih amahte in Cozah ser khawhnak seats 332 hi hmu hlah sehlaw, Cozah a ser khawhnak hnga caah Party dang aa sawm a hau te lai tiah ruah cio a si i, mah zawnte hi CNLD le tlangparmi an hnabei seinak a si. Asinain, NLD nihcun seats 332 a hmuh lo sual ahcun, Cozah ser khawhnak Seats 332 caahhin, Party dang seats tampi a herh lai lo.\nCucaah, a thli tein Independent tbk NLD he alliance a rak tuah ciami an um ko lai si Kaw, cu he cun Cozah an ser khawh thiam hnga. Cucaah, Hika zawn ahhin CNLD tu nihhin atu tein, NLD he alliance tuah lawlaw ve hna sehlaw an campaign a hman deuh hnga ka ti. 3nk Chin State Hluttaw seats 18 ah Chin Parties nih hmuh viar ding an tuakmi cu a si kho lomi a si. Mindat ahhin USDP an tling lai. Cu hmanh ah cun aa zuh cang. Cattialtu Zasang Cinzah.\nSaya Rungkaw nih attialmi:Chin Miphun Party (CNLD) Cozah Si Khawh Nak Lam Phun (3). Cozah Ser Khawh Ding ah Tthutdan (333) a herh.Tlangcung mi nih Ṭhutdan (207) kan ngei. Kawl miphun nih Tthutdan (291) an ngei ve. Ralkap nih Ṭhutdan (166) an ngeih ve. Pakhatnak. Tlangcung mi Party nih 167 – 200 hrawng Ṭhutdan kan hmuh ahcun Zalon tein le Donkhan tu um loin Cozah kan ser khawh.\nAtam bik Tthutdan ahmuhco mi kan si lai caah Tamada zong kan tuan khawh (Zalon tein). Hlutdaw Luzik hna zong kan tuan khawh i CM zong Zalon tein kan tuan khawh cang. Pahnihnak. Tlangcung Party hna nih tthutdan 150 hrawng lawng kan hmuhco ah cun: Tambik ahmuh mi Kawl party nih Tamada le Hludaw Luzik an tuan ve lai. CM belte cu Mah le Miphun Party nih mah tein i thimh asi ve lai.\nPathumnak: Chin State ah Mipi Thimh mi Palai (18) aum. Chin Party asimi CNLD, ZCD le ENDP hna nih hmun (18) ning in hmunhma kan co ahcun, Kawl party lei nih an mah party chung in CM thimh ding mi minung an ngeih ti lai lo. CM cu mah tein kan i thimh khawh lai. Tamada le Hlutdaw Luzik hna tu an mah Kawl party nih an ttuan ve lai.


George Floyd Hi Zeiruang Set Ah Dah A Thih Timi Fiang Tein An Chim Cang – Chin World News Evening\nUS ramchung buainak hrampi a simi George Floyd thihning cu fiangte in thanh a si cang. George Floyd chungkhar hna nih hi thihnak a phanh pitu hi zei set dah a si timi (autopsy) cu tlamtlingte in an tuah cang. Chungkhar lei in phungthiam attorney hna nih cacawn nikhatni ah mipi sin ah an thanh. Hennepin County medical examiner ‘hneksaktu’ hna nih an chimning in thanh a si. An chimmi cu thawchuah kholo (thawdawp kholo) in a um ruang ah a si “asphyxia – asphyxiation from sustained pressure” tiah an chim.\nHneksaknak a tuahtu ‘medical examiner’ Michael Baden nih thawngzamhtu pawl he kawmhnak a ngeih ah ‘hi thihnak hi sii lei he ai pehtlaimi a si lo’ tiah a chim. Cun a chim rihmi cu sii-inn lei an kalpah ambulance cung ah hin Floyd nih CPR pawl hi pakhat hmanh a lehmi hna a um loh ti a si. Hi thihnak hi cu ‘thah’ ruang ah a si ko ti in independent autopsy nih cun an fehter.\nGoerge Floyd attorney Benjamin Crump lebang nih cun Floyd hi kha dawr, lenglei ‘ourside the corner store’ ah khan a si tiah thawngzamhtu sin ah a chim. Kha officers hna nih khan an thah a si ko. Khup in a hngawng ah minute pakua dengmang thaw chuah kholo in nenh a si ruang ah khan a si. Cun a keng zong ah khup pahnih in nenh a si rih. Cu nih cun a cuap a va hnengh. Cu bantuk in minute pakua dengmang tuah a si ruang ah a si ko tiah Crump nih a chim.\nChungkhar lei in ruahnak cheutu ‘co-counsel’ Antonio Romanucci nih officers Thomas Lane le J.A. Kueng hna nih an nenh ruang ah khan a thluak ah a kal dingmi thi a kham. Cun a cuap ah a lut dingmi thli zong a kham chih tiah a chim. Crump nih Floyd chungkhar lei duhning ah cun Chauvin hi lainawn ‘first-degree’ in sual phawt siseh. Cun officer dang pahnih hna hi phung nih a onhning paoh in hrem si hna seh ti an duh tiah a chim. Ref: Washington Post ‘palhsualmi a um ah cun lungthiangte in i chimhruah khawh peng a si.


SBS Language | COVID-19 Thawngpang: Nikhat Ah NSW Ramkulh Mi 39,000 Tluk Nih Rai An I Chawn\nCOVID-19 Thawngpang: Nikhat Ah NSW Ramkulh Mi 39,000 Tluk Nih Rai An I Chawn\nNSW ramkulh chungah pulrai zawtnak a karh tuk caah Feb thla tiang operation tuah a hau mi thlopnak cu dirter chung a si. Suimilam 24 chungah minung 38,625 nih zawtnak an I chawn.\nNSW ramkulh mi chungin rapid antigen test hmangin zawtnak a chek I positive a si mi poah nih health department ah theihternak an tuah hrimhrim a herh. PCR test nak hmangin positive a si mi he an I dannak a um lo tiin ramkulh hruaitu nih a chim.\nNSW ramkulh chung I hlasaknak hmun le lamnak hmun pawl caah zulhphung ser a si I Jan 27 tiang a nunter a si lai.\nRaikhamsii tlingin I chunh ding cu ahopoah nih zulh hrim dingmi nawl chuah mi a si bantuk in raikhamsii a thawntertu I chunh ding zong mi zei poah nih chunh hrim dingin nawl chuah a si ve lai tiin Perrottet nih a chim.\nNSW ramkulh mi chungin COVID-19 pulrai zawtnak ruangah siizungah thlop a hau mi hi 1,738 an si, Intensive care ah a ummi hi minung 58 an si I oxygen thlaih a hau mi hi 24 an si.\nOmicron pulrai zawtnak a hun karh tuk i ni 7 chung erhkhumhnak a ummi pawl caah 750$ bawmhnak pek dingin ramhruaitu Scott Morrison nih a chim.\nQueensland ramkulh chung siangnaurun sianginn hun caan a tlai deuh kho men tiin ramkulh hruaitu nih a chim.\nNorthern Territory ah a ummi chungin raikhamsii a chun lo mi cu duh poah in leng chuah khawh nak nawl pek an si lo. An umnak inn in km 30 nak an kal kho lo cun leng chuah khawh nak a ruang 3 timi zulhphung an zulh a hau lai.\nNSW ramkulh mi 38625 nih rai an I chawn I rai in 11 an nunnak a liam. Cu lakah, Vic ramkulh mi 17 636 nih rai an I chawn I pulrai in a nunnak a liam mi 6 an si.\nSouth Australia ramkulh mi 3070 nih zawtnak an I chawnh lakah Queensland ramkulh mi 10953 nih rai an I chawn.\nTasmania ramkulh mi 1489 nih zawtnak an I chawn lakah, ACT ramkulh mi 1246 lawng nih rai an I chawn.


Laimi Kan I Semnak Kawl Ram Ah Covid-19 Mizaw 70000 Leng Le A Thimi 1500 Leng – Onlinenungak\nLaimi Kan I Semnak Kawl Ram Ah Covid-19 Mizaw 70000 Leng Le A Thimi 1500 Leng\nLaimi Kan I Semnak Kawl Ram Ah Covid-19 Mizaw 70000 Leng Le A Thimi 1500 Leng: Kawl ram hi hlan lio Laimi tuanbia a theimi kan Lai mifim cheukhat hna nih cun Laimi kan i semnak ram a si tiah an chim i a cheukhat kan Lai mifim zeimawzah nih cun kawl ram hi si loin Laimi kan i semnak ram hi Taluk kan timi China hi a si tiah an chim ve. Chin timi min zong hi China in a rak ttummi a si tiah an chim ve i a tu tiangah hin cun zei deuh dah a dik timi hi fiang tein an chim kho rih loh.\nZei a si hmanh ah kha kong kha cu van mer taak rih u sih law a tu kan langhter dingmi cu a tu lio zawtnak kong a si lai i kawl ram hi a tu lio zawtnak nih a nenh chinchin timi kong a si rih lai. Nizan tiang ah khan cu ni khat chungah hi zawtnak a ngeimi hi kawl ram ah minung 1167 an rak si hna i cu caah hi zawtnak a ngeimi hi kawl ram ah an zatein fonh ahcun minung 70161 an si cang tinak a si. Cun nizan tthiam tthiam ah khan ni khat chung lawngah hi zawtnak in a thimi hi minung 22 an rak um i a tu tiangah cun kawl ram chungah hi zawtnak in a nunnak a liammi hi an zate in minung 1599 an si cang tiah theih a si.\nA sinain thawngpang ttha ngaingai a si vemi cu kawl ram ah hin hi zawtnak a ngeimi mizaw chungin damh a si tthanmi hi minung 53299 an si cang timi hi a si. Cu caah kan umnak ram dang cioin kawl ram ah a ummi kan chungkhar ca cioah thla cam tu hi teima ko hna u sih timi hi chim kan duhmi a si i a tu lio zawtnak damhnak siiai an sermi kongah hin US ah dirhmi Moderna nih a sermi siiai cu 95% in hi zawtnak hi a kham khawh tiah theih a si ve cang. Cu caah rau lo teah maw hi zawtnak hi a reh zau khomi zong a si cang i a tu ko ah hin cun bia fehter timi hi a fawi rih lo lio a si.


Inn ngei sin bia cah kan duhmi hna – Hakha Cherry\nInn ngei sin bia cah kan duhmi hna\nTu lio cu kan boruak na theih bangin inn hlang le inn ngei sin i kan theih awk ah nawl kan duh mi hna cun inn ngei nih nan kan ruah piak ding ka duhmi cu,atulio kan boruak kan hmuh bangin inn hlangmi asiah,inn ngei mi kan si ah har kan tong khun tangkaa lei si ah,eidin lei si ah,har nak kan tong lio pi si,hmuh nak um lo.\nNawl kan duh mi hna cu,inn hlang caah cheuhnih ah cheu khat cu kan dawt hna awk si ka ruah,tulio kan boruak cu kan theih bangin luhnak um lo chuaknak lawngte si i,inn ngei zong nih nan kan theih piak awk si ti ka ruah.\nCDM lut mi cheu khat cu,pawcawmnak ah siseh inn a hlang mi an si ah,har hnih an tong eiawk lei asiah,tangkaa lei hmuh nak um lo tluk bak khi an si,inn ngei lei nih,inn hlang kan si ah nan kan ruah piak ve hau ti ka ruah,hmuh nak nih tlawm,inn man nih le lungre theih,ei awk nih le lung re theih in kan um,inn ngei nih nan kan ruah piak ve nak lai kan i nawl hna. Biakil: Inn ngei sin bia cah.\nCDM bawmhnak caah CBCUSA nih $$ ting2 leng a kuat rih lai.


Siangliantum Nih Nizan A Catialmi Kongah Fianternak A Tuah Than Hih! – Chin 11 News\nSiangliantum Nih Nizan A Catialmi Kongah Fianternak A Tuah Than Hih!\nPosted By: chin11news February 7, 2021\nRamkip um Lai Miphun Hawile hna Nizan ka catialmi kongah fianter nak ka tuahthan lai: Ralkap nih Uknak an lakthan mi hi atha ko tiah ka tial. Fianter nak, NLD chanah NLD nih a lu an tlaihko nain ahrampi taktak an i timhmi(Democracy) taktak hi kan hmu naisai lo. Cucu Ralkap ruangah a si, tihi cu kan fiangdih ko.\nNain NLD nih a lu an tlaihko i ralkap zongcu a lengh an langlo i Tlangcungmi hriamtlai he zong deihnak an tuah ko, nain a chung tein cun anmah bon te kha an rak si ko. Cucaah daite in an um nain akan uk rihko tikhawh a si. NLD nih a timhmi taktak kha cawlkholo in an phih thiam ko,\nNain daiten an i umter ruangah cawlcangh awk kan tha ti hoiloh. Kan cawl lo ruangah kan duhmi kan ngah,hmu kho fawn loh. ….. Cuca cun a tu i Uknak an lak lawlaw ah hin cun kan cawlcang kho cang, duhtawk in kan doh khawh cang, Aherh ning in ralhmanh thawhkhawh a si cang, Daite i um tung i kanduh mi taktak kan hmuhkhawh lo nak in\ncun hitin an um i kan cawl ve lawlaw i kan i timhmi le kan duhmi kha lak lawlaw,(Ahmanmi Democracy) hmuhkhawh nak ding in Party kongah buaitilo. Miphung kong zong ah buairih lo in mipi kan dihlak in Ralkap hi kan doh ah cun kan tei ko lai, cuca cun atha deuh lawlaw ko tiah ka tialduh nak hi a si.\nRalkap nih an kan uk lai i kanduhmi kan hmuh lai tiduh nak a si lo. Kei ka hmuhning lebang ah hin cun ” Ralkap hi an i palh tuk cang, Antar hnuah Kuanfang in thih an i thim ” ti hmanh khi ka ruahmi a si. Sicun a dangah, Ramdang\nummi nih hin teh kan cawlcang kholo maw? Ramchungmi nan biapi tilawng silo. Ram nan dawtcio le kan dawt taktak cio ah cun Chin Ralkap.CNF / CNA hi teh kan bawm hna lailo maw? Upa deuhnih rak kan hruai tuah uh law Phaisa thazaang in bawmhnak ding lam kan kawlpiak tuah uh. Credit: Siangliantum


Arakan National Party Policy Duhlo Ruangah Pituh Hluttaw MP U Phe Tan Hi An Cohlang Te Hnga Maw – Thechinlandtoday\nArakan National Party Policy Duhlo Ruangah Pituh Hluttaw MP U Phe Tan Hi An Cohlang Te Hnga Maw\nadmin August 20, 2021 Leave a Comment on Arakan National Party Policy Duhlo Ruangah Pituh Hluttaw MP U Phe Tan Hi An Cohlang Te Hnga Maw\nANP Pituh Hluttaw MP Hlun U Phe Tan Party In Chuahnak Nawl A Hal Ralhrangbu nih uknak a lak hnuah Arakan National Party (ANP) policy ka duh lo ruangah chuahtak nawl ka hal lio a si tiah Rakhine ram, Myepone peng house of repretatives member hlun U Phe Tan nih a chim.\nParty politics cu parliament a um lawngah a nung mi a si.Cu lawng si loin, party tangah si lo in ram le miphun caah zalawng tein riantuan ka duh ruangah a si tiah a chim.Hi kong he pehtlaih in ANP executive member U Tun Aung Kyaw nih atu tiang cu chuahnak a hal mi vialte cu an chuak dih cang.\nU Phe Tan zong harsatnak a um lai ka zumh tiah a chim.Arakan National Party cu 2014 January 13 ah dirh mi a si i, 2014 March 6 ah Union election commission ah register tuah mi a si.\nChina Nih Ramdang Hruaitu Hna Cu Nan Thinphang Hlah Uh A Rauh Hlan Ah Kawlram Cu A Dai Cawlh Lai →\n← Khuachia Min Aung Hlaing Cozah Cu Zeibantuk Ram Hmanh Nih Bawm Sehlaw A Sung Hrimhrim Lai


2Chanrelnak 5 (2 Chronicles 5)\n1Cuticun Bawipa inn caah Solomon nih a tuahmi rian vialte cu lim a si. Cun Solomon nih a pa David nih a rak pekchanh ciami thil hna kha a luhpi hna i Bawipa inn chung rokuang chungah khan ngun, sui le umkheng vialte kha a chiah hna. *5:1: 2Sam 8:11; 1Cha 18:11\nBiakam Kuang Kha Biakinn Ah A Luhpi\n2Cun Solomon nih Israel mi upa hna le an phun cio lu hna kha le Israel mi an pale innchungkhar hna hruitu cio hna kha, David khua a simi Zion in Bawipa biakamnak kuang cu hun chuahpi awkah Jerusalem khua ah a pumh hna. *5:2: 2Sam 6:12-15; 1Cha 15:25-28 3Cun thla sarihnak thla i a simi puai ah khan Israel mi vialte cu siangpahrang hmaiah cun an i pum. 4Cun Israel mi upa vialte kha an ra i Levi mi nih khan kuang kha an thawhpi. 5Annih nih kuang le tonnak thlam le thlam chung i a ummi umkheng thianghlim vialte kha an kalpi; tlangbawi hna le Levi mi hna nih khan an kalpi hna. 6Cun Siangpahrang Solomon le Israel mi bu vialte amah hmai i aa pummi hna cu kuang hmaiah khan an um i annih nih an thawimi tuu le cawtum cu an tam tuk caah rel cawk le chim cawk an si lo. 7Cuticun tlangbawi hna nih khan Bawipa biakamnak kuang cu a umnak ding hmun, inn chung chungchin hmunthiang, a thiang bik hmun, cherubim hna thla toiah khan an luhpi. 8Kuang umnak hmun cungah khan cherubim hna nih khan an thla an zam caah cherubim hna nih cun kuang le a laang hna kha an thla cu an zarh hna. 9Lang cu an sau caah chungchin hmunthiang hmai i a ummi hmunthiang khan an par le an par cu hmuh khawh an si; sihmanhsehlaw lenglei cun hmuh khawh an si lo; cuka ah cun nihin tiang hin an um ko. 10Israel mi nih Izipt ram in an chuah tikah, Bawipa nih annih he biakamnak a tuahnak Horeb tlang i Moses nih biakamnak kuang chungah a khumhmi lungtlap pahnih hna dah ti lo kha cu, biakamnak kuang chungah cun a dang zeihmanh a um lo. *5:10: Deu 10:5\n11Cun tlangbawi hna cu hmun thiang chung khan an hung chuah tikah (cuka i a ummi tlangbawi vialte hna cu an i thianh dih ko cang, an i ṭhenning kha cu ruah loin; 12cun Levi mi hlasa pawl vialte, Asaf, Heman le Jeduthun, an fapa hna le an rualchan hna kha puan hmang ṭhia in an i thuam i sumsel le tingtang le thonglawi he biakṭheng in nichuahlei ah khan muko tumtu tlangbawi za khat le pakul hna he khan an dir;) 13muko tumtu hna le hlasatu hna an rian cu Bawipa lawmhnak hla le thangṭhatnak hla kha aw khat tein thanter kha a si caah, muko hna le sumsel hna le awdawh tumnak thilri dang hna he cun:\n“Zeitintiah amah cu a ṭha,\nA fekmi a dawtnak cu zungzal in\ntiin Bawipa thangṭhat in hla cu an hun sak tikah, inn kha, Bawipa inn kha, minmei in a khah *1Cha 16.34; 2Cha 7.3; Ezr 3.11; Slm 100.5; 106.1; 5:13: 107:1; 116:1; 136:1; Jer 33:11 *5:13-14: Exo 40:34-35\n14caah tlangbawi hna cu rianṭuan awkah khan dir awk an si nain minmei ruangah cun an dir kho lo; zeicahtiah Pathian inn cu Bawipa sunparnak kha a khat.


Victor Kheng Sang: CHIN timi cafang lungli hi C in thok i N in adongmi biafang pali komh in kan Chinram le Chin miphun kong biazai ka thiam tawk te ka vun țawn ve. – Chin World News Evening\nJanuary 13, 2020 January 13, 2020 Salai Van Chin News\nCHIN timi cafang lungli hi C in thok i N in adongmi biafang pali komh in kan Chinram le Chin miphun kong biazai ka thiam tawk te ka vun țawn ve. Biazai phaan thiam pawl nihcun tuanbia pakhat khi biazai tawite in țial khawh asi. Ka palhnak um cun ka theih piak hram uh tiah kan nawl hna.\nChinram kan inn, Chinram kan thlaan. Chan le ti luan an ti bang in Chukcho kan luan chan asau cun Chim cawk loin tuanbia kan phuan. Cheu nih Pathian bia zong an phuan. Cheu nih an nun pi i an lian. Cheu nih an phuan nain an luan. Cheu nih ahman mi zong an phuan. Cheu nih an zuun an zumh lo man\nCa rel loin, ca țial kan hman. Chan zong kan phan, burbuk phen in. Cheh hmang mi nun mi kheng phurh in Cawmnak kawl hman aa ziak mi nun Chiat chuah pi in Van Bawi Pathian Chanh chuah mi nun zei rel loin Chinram miphun kan lung khon cun Chuk lei hoih in rilh ding kan tuan\nChan chia kan phan sonh tarh in nun. Chim rih kan hman peng rih ahcun Ceih phai ding men atlau miphun. Chinram miphun tel ve ding cun Caan um lio hin ruah caan na phan. Caan hi na rian si na theih cun Chim hau loin a kai na man Cun pei miphun cu an run ven\nChim lawng kan rian buu kan i țhen. Chim ding ral lian hmanh hmu loin Cheih phai lawng hman, hmurka lawng lian Chimnak ahcun sahrang tlai phun. Certual phanh cun cawl lo hrangngawn Chin-poh ti zawn lu rak i khun. Chim lo tu in țuan caan kan phan Cuanh len loin fuh caan kan phan Cațial loin chimh chin bia in Chinram miphun tah peng nih hin Ci le kor man lingtalet in Chan kan nok nawn kan i țem țawn\nCi hmit ral lian doh ding ahcun Cikor lo cun mei a laan tawn. Chan zeizat lan kan vulei caan Chim chung ahcun anung miphun. Ceu Chin miphun tluang za cul in Chin mi si man zungzal kan rian Chin mi nih hin kan i theih cun Chinram miphun zungzal ahmun Chinram kan inn Chinram kan thlaan. Credit: Victor Kheng Sang\nKhah! Esther Dawt Chin Sung A Pu Biachim Cu A Faak Taktak Cang Hih Ruah Taktak A Hau Cang “Ka Tunu Esther Lawng Ka Bawmhmi Si Lo”


CNLD *******Kan lungdong hlah seh law kan tha zaangzong nau fawn hlah seh – Onlinenungak\nCNLD *******Kan lungdong hlah seh law kan tha zaangzong nau fawn hlah seh\n*******Kan lungdong hlah seh law kan tha zaangzong nau fawn hlah seh. Hruai tu u pa hna le cnld a dir pi i a tan pi tu mipi kan dih lak kan tha sia hrimhrim hlah seh. A ra lai mi caan ah cun tei nak ngan pi kan hmuh hrimhrim lai.a ruang cu chin ram sung ah chin mi hna nih CNLD na min hlam caan kha a phan cang lai.\nNa tumtah mi le na hmuitinh mi hi a fiang rih lo mi lai mi an tam rih caah a si. Hmailei ah cun an hun pemh cang lai i lungrual te in CNLD dirpi caan kha a phan cang lai. Pumpak in fawrhfial nak #Catial tu pu Hram Ceu Hmun. Chan Thawng Pa


Ralkap Nih An Khua Cu Meiin An Khangh Piak Dih Hna - News and Media\nRalkap Nih An Khua Cu Meiin An Khangh Piak Dih Hna\nOctober 1, 2021 admin MYANMAR 0\nGangaw, NanKha cu SAC ralhraang ralkap nih an khua mei in an duah/kangh piak than hna.Tuni sumilam 9:00am thawk hrawngah Gangaw district Nankha khua cu SAC ralhraang ralkap nih an inn mei in an kangh piak than hna. Ralhraang pawl nih hin khua chungah meithaal voitam pi puak in an cawlcang caah khua mi hna zong a him nak lei ah an zam dih. Atu bantukin SAC ralkap hna nih.\nNanKhaa khua an kangh piak hna hi voithum (3)nak tam a si cang. Nihin tiangah SAC ralkap nih inn an kangh piak mi hna a dih lak in inn52 an si cang tiah Gangaw Youth Voice nih an langter. Rel chap – Pu Ral Tu Lian (77) le Pu Hram Cung (59) ruak tlamtling tein fim an si cang. Hakha in motor 14 in minung 40 fai nih Thantlang kan pale ruak kan va fim hna.\nThantlang kan phak tiang an motor cungah fimhlawm lo tein an ruak a rak um. Thinlung afak tuk ko nain upatnak sangbik pek buin an ruak kan fim khawh hna caah kan lung a tling. Rev Dr Za Khar (HBA President) nih, “Hremnak innak khua Rome zaam tak a tim tu Peter nih lam ah Jesuh he an i ton tik ah Rome lei ah a kir than i dinnak rian a tuan buin Rome ah vailam cung biktaling tlainak in nunnak a pek,” tiah.\nPathian bia a kan hrawmhmi nih kan lung a thawnter ngaingai. Rev Chan Peng Hmung (HBA GS) nih kan pale upat peknak he ruak a vui hna caah kan lungtling khun. Kuan hma a ingmi kan pale chungin Pu Zo Peng le Pu Than Heng hna zong Hakha ah X-ray tha tein thlak an si cang. An resulh a tha. Tuan ah dam ding an si tiah sibawi nih an kan chimh caah kan hnangam deuh ngaingai.\nEcuador Thawnginn Chungah Cun Khuaci A Mui\nNawl Ngaihlo Ruang Ah Minung Tampi An Thah Hna


RIP.KAWLRAM MINTHANG SALAI ZA LIAN NIH MUAL AA KAN LIAMTAK – The Chinlung Post\nNgeihchiatnak Thawng, Kawlram minthang Salai Za Lian nih hi vawlei nunnak in mual aa kan liamtak. Salai Za Lian hi a min athang taktak mi asi. Aliamcia kum 1970 in kum 1980 hrawnghrang ah Kawlram pi a rak hninh terru The Ace Band ah Bass arak tumtu kha asi. Salai Za Lian cu kum 71 asi i, tuzing suimilam pali ah hi vawlei nunnak in mual aa kan liam tak.\nSalai Za Lian a thih nak a ruang bik cu a cuap lei atthat lo caah asi tiah theih a si. Salai Za Lian cu a liamcia kum 2014 kum ah Myanmar Music Awards nih Lifetimes Achievement Award laksawng an rak pek. Culawng siloin Chin TV zong nih Lifetime Musical Achievement Award laksawng an rak pek tthan.\nSalai Za Lian te cu atuah Yangon Hmawbi peng i, Shwe Siyin khua ah a ummi an si i, Salai Za Lian ruak cu thaizing March ni 7 zanlei suimilam pahnih ah vui nak caan an hmang lai. Salai Za Lian a pa hi Gawrakhami Sibawi asi i, hringtu a nu cu Tedim (Sihzang) mi asi. A liamcia kum 1950 ah Salai Za Lian cu Falam ah a rak chuk.\nThe Ace Band hi anmah chan lio ahcun Kawlram ah a rak laar taktak mi asi i, nai hrawnghrang ah kawlram ah alar taktak mi Iron Cross bantuk in a rak lar ve mi. Kawlram chung hlasak thiam minthang timi hna zong nih anmah band hi an rak hman bik mi asipin ah Salai Za Lian bass tummi hi aa dawhtuk tiah an rak thangthat ngaingai mi asi. Tantak mi chungkhar bawipa nih nan ngeihchiatnak in hnem ko hna seh.\nCredit: Zalen. Chin Edition


Kawlram Pulrai Mizaw Bawmhnak Petu Hna Harsatnak An Tong Cang – Thechinlandtoday\nKawlram Pulrai Mizaw Bawmhnak Petu Hna Harsatnak An Tong Cang\nadmin July 23, 2021 Leave a Comment on Kawlram Pulrai Mizaw Bawmhnak Petu Hna Harsatnak An Tong Cang\nKawlram Covid Mizaw bawmhnak Petu Volunteer phu Harnak an tong Covid a voithumnak tong in Kawlram chung mizaw hna caah Oxygen bau in nunnak a liammi ha ruak a ran deuh nak in khanghnak kong ah Volunteer mibawm tu pawl harnak an tong.Covid in a dam lo mi hna caah Oxygen za lak in ngah nak ding caah tha a der ngai tiah Volunteer tuan mi hna nih an chim.Vlounteer mibawm tu tam bik an um nak Yangon ram then chung hmanh ah Oxygen zalak in ngah nak a har caah ,khua dang ah kal in Oxygen kan va rawn.\nAtu Covid -19 a voithumnak kan ton ahhin Siizung hmanh ah Oxygen bu i khuh bu te he artlang dir in cu tiang dir hman cu kan caan phanh ah zawtnak runvennak caah a har ngai ngai.Tu kan dir hmun zong ah hin Oxygen za lak in a um lo caah kanmah kan um hrim ah hin cun nikhat ah nunnak liam mi hi 70 le 80 kar hi kan thiar. Inn ah an ruak a thut lo nak ding caah a si khawh chung bawmg kan i zuam hna.\nTu dir hmun ah hin Volunteer hna i bawm in mizaw caah oxygen herh mi kan tawlrel piak hna.Hmanhseh Yangon ramthen chung ah hin nifatin a thi mi 1000 hrawng an si tiah Volunteer riantuan tu hna nih an chim.Cu chung ahcun Covid lunghrinh mi hna hi Oxygen chambau ruang ah a nunnak a liam mi an tam tiah mi bawmchantu phu nih an chim.Nikhat ah ruak hi a tamtuk caah mawtaw pakhat ah fonh in phorh a si .Cu kong he pehtlai in zeitin dah rian kan tuan lai tiah Volunteer pakhat nih a chim nak ahcun miruak hi nikhat hnu nikhat a tam chin lengmang caah thlanhmun kan phak bak hin khangh colh ding tha lo.\nRuak phor mawtaw hi artlang in an dir cio.Thlanhmun phanh hnu hmanh ah suimilam 1/2 chung hngah a si. Thlanhmun ah aa tlang in kan dir i cu hnu ah ruak cu kan khangh.Cu harnak cu kan tei khawh nak ding ah ruak khangh nak seh nih a tei ti lo.Thlanhmun a lawn nak ah hin khor thuk piin cawh in i pum sehlaw zawtnak zong hi a karh lo deuh hnga tiah Volunteer pakhat nih a chim.Nikhat hnu nikhat in Covid zawtnak hi a karh chin lengmang. Ngandamnak zung le zaanglek zung nih nithum ni an langhter ning in cun zawtnak ngei mi 246000 leng a si i a thi mi 5800 leng an si cang.Zawtnak chawnhmi le a thi mi hna hi hi nak hin an tam deuh kho tiah ngamdamnak lei riantuantu le Volunteer chung tel hna nih an chim.\nMyaing PDF le Yaw YDF I Fonh In Ralhrang An Hram Kan Bongh Lai →\n← Min Aung Hlaing Vava A Tum Cang CDM Tuahtu Hna Sin Ah Nawlpatnak A Tuah


Myanmar Idol I Bia mak Taktak Le Theih Bal lo mi An Chim Mi Cu Afiang Cikcek Cang Hih!_++Video – TIMES OF CHIN NEWS\nMyanmar Idol I Bia mak Taktak Le Theih Bal lo mi An Chim Mi Cu Afiang Cikcek Cang Hih!_++Video\nPosted By: thawngthawng December 4, 2019\nLainu Bak Nih A Chim Mi A Si : Pa Nih Na Kan It Pi Tik Ah Hi Ti Hin Na Kan Ti Hmasa Ding A Si\nkhah Nu le pa si tik ah nu nih anuamh an theih ning ai dang lengluang. Lai nu zapi hi Nu le pa sinak kongkau ceih pi le chim pi ah cun misilo deuh in akan ruat mi an tlawm loh, angaingai ti ah cun chungkhar nuam sinak ding caah tawhfung cu nu le va diriam tein tuah khawh hi phun khat asi ve.Nu le pa si nak nih lungthin zang adamter , lung anuamh ter ti hi ka pom bak mi asi. Lai nu pakhat he bia kan i ruah amah hi nungak te asi pin ah mim ngai te asi, bia ruah zong anuam.\nAchim mi cu Nu le pa sitik ah pa nih nu thilri kha fak tuk in na thilri in na tuah piak hma sa lai loh.Nan tuah lai ah akeng hna na muai hmasalai, an tak na tawngh tik ah din tein thlingza ding in tawngh nai zuam lai, nu thilri ar te kha na kut in na deh piak pah lai, acaan ah nan lei nan idawp pah lai.. pa nih na thilri kha na luh ter colh lailoh, nu nih nuamhnak avan i thok bak in akeh lei ahnuk kha din tein na dawp piak lai.\nNa thilri na luh ter tik ah duhsah tein na tuah piak lai i nu an thilri kha acung deuh vak ah na chiah piak lai na thilri aluh pah achuah pah ah aparbo nih ahnur lai i mah kha anuamhnak ahlei in aichap lai.Nu tam deuh nih an mah tein cawlcangh le an mah duh ning in acung ah umzau in heh tiah thazang um ek in cawlcangh khi anuam khun an ti fawn, atang ah kan um ah cun acheukhat pa cu pum pi nenh in mi nenh a hmang mi an um i anuamhnak ahrawh ngai tawn .\nNu nih an mah le an duh ning tein an cawl ah cun an i nuamhnak an tlam atling deuh.Nu le pa sinak tuah hi acan te aum ve i nu nih thi kanneih lai hrawng khi kan duh bik lio caan asi cun ar khuang lei ah kan zun zun hlan te kan tak lum tein aum lio caan khi kan duh bik lio caan asi tiah ka biaruah hawi nu nih lungthiang tein aka ruah. Zeitin nan ruah cio ?? A fiang nan theih mi van chim ve cio uh..


Esther VH Sung Te Nupa I Neihnak (Official Photos) – Salai Kawltu\nEsther VH Sung Te Nupa I Neihnak (Official Photos)\nSeptember 7, 2019 salaikawltu Celebrity News\nKan Lai hlasakthiam minthang Esther Van Hnem Sung cu tlamtling tein pasal a nei cang, kan lawmhi tuk hring hran. Tuni ahcun a nungak lio hmanthlak si ti loin, an nupa i neihnak hmanthlak pawl kan zoh nak caan a si cang lai. Hmuh an nuam kho taktak, an i rem taktak fawn. Bawipa nih an nupa in an lam hruai peng ko hna seh.\nEsther Van Hnem Sung hi Laimi lakah hlasakthiam minthang pakhat a si. A nih hi Pathian hla lawng a sami a si. Hlasak a thiam lawng siloin hla phuah hrim hrim a thiam kho tuk. Lai mino Pathian hla sa ahcun hla phuahthiambik (song composer) ti u si law kan palh ka zum lo. Khuaitizu le amah hi Lai mino hna lakah cun a mak bik an si men lai. Pathian zong nih biatak tein a hman ti theih khawh a si.Tutan ah Pasal a kan ngei tak ruangmang cang lai.\nTutan ah a kan lai hlasakthiam Esther Van Hnem Sung pasal hi Morris Sang a si. An pahnih hin US i a um vevemi an si. Morris zong hi Laipa za bak a si ve. Music lei ah guitar a thiam tak tak mi a si. Cun Studio lei biatak tein a thiam mi a si. US laimi nih cun Music lei ah bochanmi bak a si.\nHibantuk in Musician veve an i nei kho mi hi a sunglawi taktak mi asi. Hmailei an lamthluan zong ah laimi caah hla tha tha an van chuahpi te lai ti hi ruahchannak tampi kan ngei cio. An i za ngai ngai.\nEsther VH Sung le an Pa Morris i neihnak hmanthlak pawl cu hmuh a nuam kho taktak. AN i rem kho taktak. Aa tong ding te bak an i tong ti khawh a si. Bawipa nih an nupa in an lam hruai peng hna seh.\nEsther Van Hnem Sung hi nu za bak si. Aa dawh bak. Hmuh nuam law law.\nAa nei ding te bak an i nei hi si ko an i rem law law.\nPrevious Post:Tutan US Lai Mino Hna Nih Pathian An Thangtthat Ning Cu Khuaruahhar Ngaingai Khi A Si\nNext Post:Pathian Thilti Khawhnak Hi A Ropui Tuk Hring Hran Ko.


Nunnak Hi Caan Asi - A VEL IN KHAMH KAN SI\nNA NUNNAK CU NA CAN HI A SI\nKan nunnak hi kan Caan nih nawl a ngeih. Cucaah kan pawngkam ah kan nunnak nawl ngeihtu dingin suimilam le calendar nih an kan kulhnak asi. Minit an kal sinah nikhat cu zeikar ahdah a liam manh kan ti lengmang ko! Vawlei thil tuahawk a tamtuk caah le herhhai thilrit nih a kan nenh tuk ruangah, CAAN KAN I ZA HRIMHRIM LO tiah kan nun a phunzai tawn. Sinain a ngaingai te ah cun, “Pathian nih a kan serhnawhchannak dirhmun kan phak khawhnak ding caah caan hi a za in a kan pek ko.” A biapi mi cu, “KAN CAAN HI KANMAH DUHNAK TUAHNAK AHMAW KAN HMAN, BAWIPA DUHNAK TUAHNAK AHDAH,” ti tu hi a si.\nCaan hi Pathian sinin kan hmuhmi laksawng asi. Bawipa nih a hmuitinh le a saduhthah liim nak ding caah, kan dihlak hi zei caan ahdah nung ding tiah caan a kan khiahpiak cio. Hmannak kongah Thim ding pahnih kan ngei; “Pathian pekmi caan hi chikkhat kanmah miaknak caah maw kan hman dih lai, zungzal nunnak ca I hram thlaknak ahdah kan hman lai,” ti hi an si. A liamcia mi can cu khirh than khawh le, char than khawh an si ti lo caah Bawipa nih a kan pek mi caan tha tawi te hi, a tha bik le sullam ngei bik ah kan ser thiam ding hi minung pakhat nunnak ah a biapi bik mi asi.\nKan ngeihmi caan Zungzal nunnak ca i hramthlaknak tawh cu, nitin na nunnak caan kha cawlcanghnak phunphun in khah ter i liam ter sawhsawh men lengmang kha siloin, na nunnak caah Pathian a hmuitinh ning tein nun le zulh kha asi. Jesuh zong Pathian nih vawlei ah Kum 33 chung te lawng nunnak caan a pek pinah a nunnak donghlei kum 3 te lawng kha mikhamh tu dingin thlah hnawhchan a sinak rian tlinternak caah a hman. Kannih caah cun kum 3 chung Pathian tinhpiakmi caah kan can le kan nunnak va hman cu caan vaivuanh le sawksam zong a lo ko men hnga; sinain vawlei ah nun caan pek a sinak chan cu amah duhmi poah tuah dingah siloin Mi khamhnak rian tuan dingtu ah a rak si. Jesuh cu vawlei a ratchan kha a fian tuk caah a Pa nih vawlei ah lim dingin a pekmi, tuah a fial mi, PA sunparnak rian vialte kha a lim cikcek. Cucaah vailam cungin, “AA LIM CANG,” (Johan 19:30) tiah a chim khawh nak kha asi.\nBible nih vawlei kan nunnak hi chikkhatte a hung chuak I chikkhatte ah a tlau thanmi tikhu he a tahchunh (James 4:14), sinain ZUNGZAL nunnak cu donghnak a ngei lo. Bawipa nih amah fialmi rian lim dingah a kan pek mi kan vawlei caan hi amah duhnak tuahnak caah hmang in zungzal nunnak thluachuah co ding ah tinh a si mi kan Nunnak hi, CHIKKHAT AH A ZIAM THAN DINGMI TIKHU CUNGAH HMAN DIH CU HRUH ASI. Nifatin hi thimnak ding caah caan tha a si. Thaizing na phan ti lo kho. Na ngeihmi caan hi tinhmi ngei tein Bawipa nih an pekmi asi bantuk in amah fialmi rian limnak caah maw na hman lai, Tikhu bantuk asimi vawlei chikkhat na nunnak caah dah na hman lai, thim caan asi. Vawlei ah nunnak caan pek na si nak chan cu, nangmah duhmi poah va tuah dingah siloin, Bawipa sunparnak rian limnak ding caah asi. Na thih lai ah Bawipa na ka fialmi rian tlamtlin tein kan LIM cang tiah na ti ngam te lai maw, a tu hi caan tha si.\nFiang tein langhtermi cu ceunak ah cun an i cang.\nCucaah, “Aa hngilhmi i hlau tuah, thihnak in tho tuah, Cun Khrih cu na cungah a ceu lai,” an ti kha a si taktak. 15Zeitindah kan nuncan a si ti kha ṭha tein i zoh u. Mihrut bantukin um hlah u, mifim bantukin um u. 16Atu kan nikhua hi caan chia a si caah, caan ṭha nan hmuhmi paohpaoh kha ṭha tein hman i zuam u. * 17Mihrut si ti hlah u, Bawipa nih tuah hna seh ti an duhmi hna tu kha tuah i zuam u.\nFianternak: David Stanley nih a tialmi nitin thlarau rawl chungin tharchuah mi asi.


Cozah Nawlnak In DGM Ruavazung Rescue Centre Hmun An Chuahtak Cang - THE CHINLAND POST\nCozah Nawlnak In DGM Ruavazung Rescue Centre Hmun An Chuahtak Cang\nTCP-Kalay | 2019 February 28 | Disciple Group Ministry(DGM) nih kum 10 renglo an hman cangmi Ruavazung (Rescue Center) cu cozah nawlnak in an chuahtak i February 27, 2019 kum ah Hakhathar (Tiphul lampial thlang Singinn le Hniarlawn lam karlak) ah an i thial cang tiah thawng kan theih.\nRuavazung (Rescue Center) an chuaktakmi hmun hi ekah 16.64 le umnak inn 6 a umnak a si. Mah cu; (1). Zapi pumhnak innpi le Pa ihnak, (2). Nu ihnak innpakhat, (3). Saya te umnak innsaupi pakhat, (4) camping tuahnak a hmai ah Zung nganpi Dothnih pakhat, (5). thlacamnak Inn nganpi pakhat, (6). Rawlchumhnak einak, coka pakhat a um. Tak kholhnaknak le zunput zong a tling. Atu cozah lei nih hmun an pekmi cu ekah 4.9 lawng a si tiah DGM upa nih TCP sin a chim.\nHmailei ah Cozah nih inn kong ah zeitindah a tawlrel te lai ti cu theih a si lo.\n“Kan Ram le kan miphun caah a herh tiah ram hruaitu kan pa le khuanu khuapa nih a kan ti caah kan siang lo tuk nain kan ram kan miphun kan dawt tuk ve caah le Laimi kan pa a simi Vice -President Henry Van Thio le Lairam a kan hruaitu kan pa le hna kan upat, kan hmaizah hna caah kan hmunhma pi cu kan chuahtak cang i lung lawm tein hmunthar a kan pekmi ah kan i thial cang. Inn thial ding le a dangdang tuah tuan ding tampi a um rih. Kan hmunthar cu Hakhathar (Tiphul lampial thlang Sianginn le Hniarlawn lam karlak ah a si. Rescue Center ah chiah nan duhmi an um ah cun kan hmunthar ah rak chia cang ding ah Bawi khrih min in kan in theihter hna” tiah DGM nih an chim.\nNihin ni tiang ah Rescue Centre nih a chanhchuahmi hna cu zuu le rithaisi a hmangmi minung 1000 leng an si cang. Caantling riantuantu Evan.17, Missionary 1- Yangon Hmawbi, DGM thlarau thanghphawhnak thawngin Pathian riantuan mi tampi an chuah cang. DGM riantuannak cu 2008 in thok a si. Ruavazung Rescue Camp ummi chungin evangelist a chuakmi minung 20 leng an si cang. DGM nih Pathian thawngtha an chimnak hi kum 18 a phan cang tiah TCP nih kan theih.\nCredit: Disciple Group Ministry Hakha\nPrevious Kanpetlet Peng Ah Pehtlaihnak Mobile Phone Hmun 9 Ah An Chiah Lai\nNext HBA G.S Telh In Riantu Zapi Thlahlawh An Kaih


Pathian nih Vawlei hi Zeicah a Ser? | Thawngṭha\n1. Pathian nih vawlei hi zeicah a ser?\nJehovah nih vawlei cu minung umnak caah a sermi a si. A hmasa bik nuva, Adam le Evi kha vancung i um awkah a sermi hna an si lo, vancung i um awkah vanmi kha a rak ser cang hna. (Job 38:4, 7) Cucaah Pathian nih hmasa bik mipa kha Eden dum tiah auhmi a nuam tukmi paradis ah a umter. (Genesis 2:15-17) Jehovah nih Adam le a tefa hna kha vawlei ah zungzal in nun khawhnak nawl a pek hna.—Salm 37:29; 115:16 rel.\nA hramthawk ah Eden dum lawng hi paradis a rak si. A hmasa bik nuva hna nih vawlei kha an tefa in an khahter lai. A donghnak ah vawlei pumpuluk kha an uk lai i paradis ah an canter lai. (Genesis 1:28) Vawlei cu zeitikhmanh ah hrawh a si lai lo. A zungzal in minung nih an umnak lai.—Salm 104:5 rel.\nPathian nih Vawlei hi Zeicah A Ser? timi video kha zoh\n2. Atu ah vawlei cu zeicah paradis a si lo?\nAdam le Evi nih a nawl an ngaih lo caah Jehovah nih Eden dum in a ṭhawl hna. Cuticun Paradis cu a rak tlau i minung nih an ser ṭhan kho ti lo. Mah hnu cun vawlei ah miṭhalo pawl an hun tam chin.—Genesis 3:23, 24 rel.\nJehovah nih minung ca i aa tinhmi kha tuah ti loin a um lai maw? A um lai lo. Jehovah cu a ṭhawng bikmi a si i a tuah khawh lomi zeihmanh a um lo. (Isaiah 45:18) Cucaah minung ca i aa tinhmi kha a tlinter ṭhan lai.—Salm 37:11, 34 rel.\n3. Paradis cu zeitindah ser ṭhan a si lai?\nPathian thimmi Siangpahrang Jesuh nih a uk tikah vawlei cu paradis ah ser ṭhan a si lai. Armageddon tiah auhmi raltuknak ah Jesuh nih Pathian vancungmi kha a hruai hna lai i Pathian a dotu vialte kha a hrawh dih hna lai. Mah hnuah Satan kha kum 1,000 chung thong ah a thlak lai. Pathian miphun tu cu Jesuh nih lam a hruai hna lai i a huhphenh hna lai caah an luat lai i vawleicung Paradis ah zungzal in an nung lai.—Biathlam 20:1-3; 21:3, 4 rel.\n4. Sifah harnak cu zeitikah dah a loh lai?\nPathian nih vawleicung i sifah harnak kha zeitikah dah a hloh lai? Donghnak caan a nai cang ti a langhtermi “hmelchunhnak” kha Jesuh nih a rak chim. Atu lio vawlei thil sining cu minung nunnak caah ṭih a nung i mah nih “chan donghnak” ah kan nung ti a langhter.—Matthai 24:3, 7-14, 21, 22 rel.\nJesuh nih vancung in vawlei kha kum 1,000 chung a uk tikah harnak vialte kha a hloh lai. (Isaiah 9:6, 7; 11:9) Jesuh cu Siangpahrang a si lengah Tlangbawi Ngan zong a si lai i Pathian a dawmi hna kha an sualnak a hlohpiak hna lai. Pathian nih Jesuh thawng in zawtnak, tarnak le thihnak kha a hloh lai.—Isaiah 25:8; 33:24 rel.\n5. Vawlei Paradis ah ahote dah a um lai?\nPathian a daw i zeitindah Pathian lung lawmhter khawh a si timi kong cawn a duhmi hna kha biakinn ah na hmuh hna lai\nPathian nawl a ngaimi hna cu Paradis ah an um lai. (1 Johan 2:17) Jesuh nih a zultu hna kha aa toidormi minung kawl in Pathian cohlanmi zeitindah si khawh a si timi kong cawnpiak awkah a fial hna. Atu ah, Jehovah nih a ra laimi vawlei Paradis ah nun khawh awkah mi tampi kha a timhtuah hna. (Zefaniah 2:3) Annih cu Jehovah Tehte Hna biakinn ah va ṭha le nupi ṭha si khawh ning le nulepa ṭha si khawh ning kong kha an cawng. Fale le nulepa hna cu hmunkhat ah Pathian an biaṭi i thawngṭha nih an nunning zeitindah a ṭhatter khawh deuh timi kong an cawng.—Mikah 4:1-4 rel.


Breaking News: Ramdang He I Bawm In Ralkap Pawl Cu Kan Hloh Dih Hna Lai Tiah KNU Nih An Phuan – Chuncha News\nMeithal i tlaih bu in ralkap sunghnak a au ngammi cu KNU lawng an si rih. Nihin Karen pengkulh chung mipi lam cung chuahnak ah Karen Ralkap KNU nih mipi biatak in an kilven hna. Mipi pawl dinti le A-E pawl zong heh tiah an phawtzamh hna. Cu lawng hlah Loudspeaker i put in ralkap sunghnak an au rih.\nRelchih: Dr Sa Sa nih Ralkap pawl cu an hram in bawngh dih timh cang hna. Suu Kyi telh in a hohmanh nih an ti khawh lomi Kawl ralkap uknak le 2008 phunghram pi cu Dr SaSa nih Vawlei pi theih in a hram in bawngh dih a timh cang. Mi cheu nih Dr SaSa dah ngai a vun dai ngai an ti. An mawh lo a tuahmi an theih lo caah si.Siloah Kawlram UN palai Dr SaSa nih zeidah a tuah?\nR2P a hlawhtlin si cun Dr SaSa nih kawl ralkap cu Vawlei pi hmuh ah vangkhen in tengh dawh a si cang. Kum 60 chung an i hruh pimi 2008 phunghram pi kum 15 chung Than Swe nih a sermi zong a um ti lo tu hi.Zei ti len hmanh in ralkap luatnak lam a um ti lo. An lam a pit. Meithal te an i put sawhsawh i si cang.


Tulio ပျူစောထီး timi cawlcanghnak in Chin ram ah ralhrang rian tuan aa timmi hna hi zoh lengmang hna tikah – Hakha Cherry\nTulio ပျူစောထီး timi cawlcanghnak in Chin ram ah ralhrang rian tuan aa timmi hna hi zoh lengmang hna tikah\nTulio ပျူစောထီး timi cawlcanghnak in Chin ram ah ralhrang rian tuan aa timmi hna hi zoh lengmang hna tikah Kawl ralkap in mipi uknak ah an hrolhmi hna(မိုးကျရွှေကိုယ်) an si lai ti zumhbik ansi. Hihna hi Chin ram Ngandamnak, fimcawnnak le cozah rian dangdang ah an tuan. A tang ahhin “Chin Lay” timi facebook account aa tuahmi tiah zumhmi hmanthlak ka hun tar. Hihna hi zoh sawh ding le thlahthlam/daithlan ding an silo.Credit peng Hlawn ceu\nAdang relthan:Australia Hakha-Thantlang lei u le nau hna, By-Sang Hre Kan pengtlang ca cawlcangh hi cu ngol deuh hna uh sih law Mindat hi zuan hnawh deuh hna uh sih tiah kan sawm ko hna. Bomh an herh tuk hringhren lio caan a si. An khua an chuah tak thluahmah cang. An upa te he meeting voi tampi kan tuah cang. A ra lai mi zongah kan tuah rih lai.\nKan mah sin ah bomhnak pek khawh zong a si. Matu lei cu kan sin ah bomhnak an pek cuahmah cang. Atu zong Ting 80 hrawng kan kuat chung cang hna.\nKan pengtlang ca cawlcangh hi a tha ko. Asinain, Mindat bantuk thil an ton tikah fak piin kan zuam hnawh ve ko hna lai.Hi tluk kan unau an thih cuahmah zongah kan pengtlang pin i mit kan au lo ahcun a poi tuk ding khi a si.\nMindat – Senthang le Hakha siseh, Falam lei zong Mindat le Senthang bantuk a fah deuh tikah fak piin kan zuan hnawh hna lai.\nKan $$ 10 hi a biapi tuk hringhren ko hih.\nMindat ca’h bomhnak pek a duh mi cu kan Council bank details pek khawh nan si.Sang Hre\nAustralia Hakha-Thantlang lei u le nau hna


America:Rampi cu tih a nung kho tuk cang’Mah bantuk in thil a van um mi cu ngeichia ko. – Lai Lungrawn Post\nJohn Hopkins University-Data ning ah kan hnu zarh i 217000 kha a lonh. Ni fatin Covid19 in American 1000 hrawng lengmang a buaktlak in an nunnak a liam, i November dih zarh le tu thla thawk zarh ah 2000 hrawng hi nitin in an thi ti a si. Tu zarh ni-ngani lawng ah 2607 an thi. March ah khan president Donald Trump nih Coronavirus cu cikhat te ah a tlau colh lai a rak ti nain tu hi a zual lei a panh pinah Covid19 aa chonhmi American 14.3 million an si cang i 279000 nunnak a liam cang.\nRelchap ko na rel rilo cun:US thimnak he pehtlai in Donald Trump nih mipi sinah thawng thanhnak angeih than cang. Cu cu zeidah a chim ii a sawh duh a tanglei ah vun rel than dingin kan sawm. Georgia state thimnak result hlonh ding in tazacuai nak zung ah nawl an chuah tiah Trump team hna nih an phuan. Mah hi Trump dirhmun in kan zoh a siahcun US thimnak ah asung ko timi result cu a hlat talam (opposite)in tuah than dingah tazacuai nak a dongh nak bik zong asi tiah an chim fawn. Hi bantuk tazacuai nak tuah than zong hi mee diklo a um hrimhrim tiah minung pakhat nih cun Bible ca tleih bu bak in aphuan tiah Trump team nih an chim.\nCu caah cu cu tehte tha pakhat bantuk in an I tleih caah an ngamh baknak a si fawn. Asinain Republican party chungtel asimi Georgia state Brad Raffensperger nih cun Joe Biden nih a dikning in teinak hi ahmuhko. Dik fel lonak zei hmanh tehte a um lo tiah nihin tiang cu a dirpi ve. Asinain Trump team cheukhat nih cun tehte zong an si khawh tawk an chuahpi ve cang ii an cawlcang chinchin lai ti asi rih. Cun Nevada le Wisconsin state zongah mee dik fello nak aum tiah tazacuai nak an ngeihmi cu hnon piak an si. Cu bantuk asi caah cun Joe Biden nih Trump cu Mee 306/232 in ateinak hi asi.\nSihmanh sehlaw Trump dirhmun kan zoh asi ahcun ngol hrimhrim aa tim lo. Acung kan langhter bantuk in Bible tiang tleih ngamh in Mee diklo aum ko timi an dirpi mi hna an chuahpi cang tikah Trump caah cun tehte tha pakhat bantuk asi. Joe Biden ih teinak a hmuh tiah aupi len hna hmanhseh law Trump nih tehte a chuahpi khawh ko ahcun asung thotho kolai. A dongh nak ahcun harnak kau hmanh ah a lut khomi a si rih. Trump cu a cawlcang peng bak ko hih tehte tha tampi zong tamlak te angei kocang. Teinak lam apanh chin thluahmah ko hih. Source:VOA\nRelchap ko:US Election cu tuchunni tiang buaibainak in a khat i, Democratic Joe Biden lei nih teinak kan hmuh cang an ti na’in, President Trump nih cun Vote dik lo ruangah asi ti’ah kianh a timh loh. Tu December 5, 6 ah hin States kip nih Election Certification cu GSA ah report an pek dih a hau i, Ni 14 December,2020 ah Electoral College nih President ding Votes pekin an thim cang lai. Trump nih cun,EC Votes ka sunghah cun Biden hi President ah ka kianh lai ti’ah a chim cang.


A tha tak tak, minak pawl nih mah bantuk in President Trump an huahnak ruang bik\nUSA ah um mi, Jonh Ram Thang Zathang nih a ttial mi a si, thil fiangte thei na duh ah cun rel hrim hrim ding. Minak pawl lungput fiangtein na thei cang ko lai hi. Zeitluk buainak a um zongah na dirpi duh bak ti lai lo.\nMinak chungah President Trump a duh mi le duh lo mi tampi an um, Minak chungah hin 89% hi Democrat party an si. Republican ah a um mi cu tlawmte lawng an si. Mah bantuk in minak pawl nih Democrat lei ah thazang an pek nak ruang tampi a um i, mah chungah a biapi bik mi ka vun chim lai\nMinak pawl luatnak a pektu hi Republican President Abraham lincoln, USA President 16 nak kha a si. Abraham lincoln hi Republican party in President a hmasabik a si. Abraham lincoln hlan ah minung 15 leng nih US President sinak an rak ttuan cang. Democrat chungah pakhat hman nih minak pawl cu sal in luahnak pek an duh bak lo. Mah President 15 vialte hi Democrat lawngte an si. Mah bantuk in sal luahnak a rak pektu Republican Party an doh i an soisel mi hi an tuanbia an phih cang caah si.\nUSA ram chungah hin minak tampi cu an sual tuk i, a caan ah cun palik pawl zong nih zohkhen har an ti ngai tawn hna. Minak chungah misual le rian ttuan huam lo mi, cozah sin in bawmhnak lawngte a kawl mi an tam tuk i, mah bantuk mi hna hi Republican pawl nih cun a rem lo tuk mi thil pakhat a si. Midang rian a ttuan mi nih tax an pek mi hna kha, rian ttuan huam lo mi bawmh lengmang kha an duh lo tuk mi a si. A hlei in tu President a ttuan lio mi Trump nih cun a duh bak lo. Rian kan ttuan lai i, ei ding kan hmuh lai ti bak lungput a ngei mi a si caah President Trump hi minak tampi, rian ttuan huam lo mi le lih le hrokhrawl in a um mi nih cun an duh/rem bak lo.\nCun zahan floyd ruan vuainak ah pastor Rev. William ‘Bill’ Lawson, Rev. Al Sharpton, Trump fakpi in a soiseltu hna hi nu le nu, pa le pa (LGBT) a support tu hna an si. President Trump nih nudawt padawt ti bantuk cu a cohlan bak lo caah le, nau hrawh ti bantuk a cohlan khoh bak lo caah Pathian rian ka tuan a ti mi, nudawk pa dawk, nauhrawh ti a dirkam tu pawl nih cun an duh lo/doh ngai mi a si.\nTu Minak pawl, Trump thazang a pek ngai mi pawl hna hi cu zumtu tha, rian fakpi in a ttuan mi le, nudawk, pawdawk, nauhrawh ti bantuk a cohlan lo mi an si. Cucaah minak pawl nih mah bantuk in Democrat thazang an pek i Trump an dohnak ruang bik cu, Democrat lei nih President an ngah ah cun zalawng tein rian ttuan lo in cozah sin in bawmhnak an hmuh lai i, cun nu le nu, pa le pa (LGBT) nauhrawh ti bantuk kha cohlan a si lai caah fakpi in Trump hi an doh mi a si. Credit- John Ramthang Zathang\nBe the first to comment on "A tha tak tak, minak pawl nih mah bantuk in President Trump an huahnak ruang bik"


Malaysia ummi Pu Lian Bawi nih CDF-Lautu caah ting 80 a pek - THE CHIN EXPRESS\nMalaysia ummi Pu Lian Bawi nih CDF-Lautu caah ting 80 a pek\nMalaysia ah ummi Pu Lian Bawi nih Chinland Defense Force – Lautu (CDF-Lautu) caah Kawlram tangka ting 80 a hlut.\nTangka ting 80 cu CDF-Lautu Supporting Committee, Malaysia sinah a pek cang.\nA hlut kho lomi zong nih CDF ṭanpinak le thazaang peknak caah SHARE cio usih.\nThe Chin Express nih CDF-Lautu Supporting Committee chairman Van Bawi Thawng kan chawnh i, “Aw si. Pu Lian Bawi nih CDF-Lautu caah tangka ting 80 a hlut timi cu a dikmi si ko,” tiah a chim.\nPu Lian Bawi\n“Pu Lian Bawi hi mino kum 29 hrawng asi. Nupi le fapa 1 he Malaysia ah khua a sa. Supermarket company NSK ah amah pumpak in office a ngei vemi si. Ram le miphun a daw tukmi si,” tiah a chim.\nThang Tin Lian, CDF-Lautu Supporting Committee secretary nih, “Miphun caah chawva ui lo tein a kan hlutu Pu Lian Bawi le a chungkhar nan cungah lunglawmhnak chim cawk lo kan ngei. Nan kawlhawlnak ah Pathian nih thlua in chuah hna sehlaw miphun caah bochan tlak pasalṭha kan si piak peng ko,” tiah lunglawmhnak a chim ve.\nLunglawmhnak Roca zong an pek.\nRoca an pekmi\n“Nangmah Pu Lian Bawi cu miphun le ram a dawtu paralṭha pakhat na si bantukin Chinland Defense Force-Lautu (CDF-Lautu) rianṭuannnak caah tiin Bawipa nih thluachuahnak an pekmi na ngeihchiah na chawva ui lo tein (8,000,000 kyats) na kan hlut caah CDF-Lautu Supporting Committee, Malaysia nih lunglawmhnak roca hi kan in pek,” tiin roca ah an ṭial.\nMalaysia cozah nih COVID-19 pulrai ruangah lockdown a tuahnak thla 3nak si cang i Chinmi rian kan ṭuan khawh hna lo caah kan harsat tuk lio asi. Malaysia rammi Tuluk pawl nih facang, alu, chiti, arti, tbk rawl a kan bawmh.\nMah tluk dirhmun kan si buin Lautu kan unau cu miphun le ram caah tei an rial taktak. An ti khawh tawk cio in ting 1, ting 5 ti bantukin an hlut cio i atu hi ting 30 hrawng an hlut cang. Pu Lian Bawi nih a hlutmi he cun ting 110 hrawng asi cang. Pengtlang kip nih i zohchun awktlak an si. Miphun le ram an dawtnak hi Chin tuanbia ah philh khawh asi lai lo.\nLian - September 22, 2021